title: Eric McCormack

text: McCormack syntyi Torontossa Ontarion osavaltiossa Kanadassa. Hänen äitinsä Doris oli kotiäiti ja isänsä Keith McCormack öljy-yhtiön talousanalyytikko. Hän on vanhin kolmesta sisaruksesta. McCormackin esi-isiin kuului cherokeeita ja skotteja. Hän kertoo olleensa nuorena ujo ja epäurheilullinen. McCormack kävi Stephen Leacock Collegiate Institute -lukiota Ontarion Scarborough'ssa. Hän osallistui siellä teatteriin, esiintyi näytelmissä "Godspell" ja "Pippin" ja päätti ryhtyä näyttelijäksi. McCormack muistaa, että "Godspell"-näytelmän jälkeen hänen halunsa ryhtyä näyttelijäksi voimistui: "...Muistan [näytelmän] ensimmäisen esityksen jälkeen ... että tiesin minne sovin. Se oli näyttelijäurani alku. Se muutti minua siten, että kaikki muut vaihtoehdot katosivat. Tiesin tarkalleen, mitä aioin tehdä. Olen sillä tavalla onnekas. Hän myöntää, ettei hän koskaan tuntenut olevansa "cool" nuorena. "Olin jokseenkin ulkopuolinen, mutta löysin teatterin jo varhain, ja se auttoi minua kestämään." Myöhemmin hän siirtyi Scarborough'n Sir John A. Macdonald Collegiate Instituteen, jossa hän opiskeli samaan aikaan David Furnishin kanssa. Hän valmistui vuonna 1982.


title: Eric McCormack

text: McCormack pääsi opiskelemaan Ryerson Universityn teatterikouluun Torontossa, jossa hän halusi parantaa edelleen näyttelijäntaitojaan. Hän lähti Ryersonista vuonna 1985, useita kuukausia ennen valmistumistaan, ottaakseen vastaan paikan Stratfordin Shakespeare-festivaaleilla Ontarion Stratfordissa, jossa hän esiintyi viiden kauden ajan. "Se oli kaikki mitä halusin, olla klassinen näyttelijä koko loppuelämäni, mutta parin viimeisen vuoden aikana siellä aloin ymmärtää, ettei se ollutkaan minua varten. Ehkei minun tarvinnutkaan esittää Hamletiani ennen kuolemaani, ehkä maailma saattaisikin itse asiassa olla ihan OK paikka ilman Hamletiani." McCormack esiintyi näytelmissä "Juhannusyön uni", "Kuningas Henrik V", "Murha katedraalissa" ja "Kolme sisarta". Myöhemmin hän näytteli Manitoba Theatre Centressä näytelmässä "Burn This" ja Toronton Royal Alexandra Theatressa näytelmässä "Biloxi Blues".


title: Eric McCormack

text: McCormack on kertonut olleensa töissä myymäläpäällikkönä Baskin-Robbinsin jäätelöbaarissa.


title: Eric McCormack

text: McCormack esiintyi Kanadan televisiossa ensimmäistä kertaa vuoden 1986 elokuvassa "The Boys from Syracuse". Hän muutti Los Angelesiin Kaliforniaan ja teki televisiodebyyttinsä Yhdysvalloissa vuonna 1991 CBS-kanavan rikossarjan "Top Cops" jaksossa. Hän näytteli vuonna 1992 elokuvassa "The Lost World", joka perustui Arthur Conan Doylen romaaniin "Kadonnut maailma", ja esiintyi myös elokuvan jatko-osassa "Return to the Lost World", joka sai myös ensi-iltansa vuonna 1992. Seuraavana vuonna hän sai vakioroolin etsivänä rikosdraamasta "Street Justice". Vuonna 1993 hän näytteli lisäksi televisioelokuvassa "Double, Double, Toil and Trouble" esittäen Mary-Kate ja Ashley Olsenin isää.


title: Eric McCormack

text: McCormack esiintyi Colonel Francis Clay Mosbyn roolissa "Lonesome Dove: The Series" (1994) ja "Lonesome Dove: The Outlaw Years" (1995) -lännensarjojen 42 jaksossa. Hänen mielestään se oli "fantastinen rooli". "The Guardian" -lehden haastattelussa vuonna 2003 McCormack myönsi, että hän oli koe-esiintynyt "kaksi tai kolme kertaa" Ross Gellerin roolia varten; "Frendit"-tilannekomediasarjan rooli annettiin lopulta David Schwimmerille. McCormack valittiin vuoden 1997 televisioelokuvaan "Borrowed Hearts" näyttelemään itsekästä liikemiestä, joka oppii rakastamaan, ja HBO-kanavan elokuvaan "Exception to the Rule" näytelemään vaimoaan pettävää aviomiestä.


title: Eric McCormack

text: Vuonna 1997 McCormack näytteli myös pienrooleissa komediasarjoissa "Townies", "Veronican salaisuudet" ja "Ally McBeal". Alun perin McCormackista oli tarkoitus tulla vakituinen näyttelijä NBC-kanavan komediasarjaan "Jenny", mutta hänet erotettiin, koska televisioyhtiö poisti hänen roolihahmonsa sarjasta.


title: Eric McCormack

text: McCormack sai läpimurtoroolinsa vuonna 1998, kun hänet valittiin esittämään Will Truman -nimistä lakimiestä NBC-yhtiön tilannekomediasarjaan "Will & Grace", joka kertoo homomiehestä (Will) ja hänen juutalaisesta parhaasta ystävästään (Grace). McCormack kertoi, että hän oli vakuuttunut olevansa oikea näyttelijä rooliin. "Koe-esiintymisen lopussa Max [Mutchnik, toinen sarjan luojista ja vastaava tuottaja] sanoi 'Tuo oli täydellistä. Tiedoksesi, että sinun ei tarvitse koskaan olla enemmän homo kuin äsken.'" McCormack selitti, että kun hän luki käsikirjoituksen ensimmäisen kerran "huomasin välittömästi, että se kertoi minusta. Siis, seksuaalista suuntautumista lukuun ottamatta, Will muistutti minua todella paljon. Hän on hyvä isäntä, hän on suhteellisen hauska ja hänellä on mahtavia ystäviä ja hän on hyvä ystävä heille ... homous ei vain ollut mitenkään iso juttu." Sarjan ensimmäinen jakso lähetettiin 21. syyskuuta 1998 ja sitä katsoi Yhdysvalloissa lähes 8,6 miljoonaa henkeä. "Will and Grace" keräsi nopeasti uskollisen yleisön ja sarja ja McCormack saivat hyviä arvosteluita. "San Francisco Chroniclen" John Carman huomautti, että McCormack ja Messing työskentelivät "mukavasti" yhdessä. "The Seattle Timesin" Kay Mcfadden ylisti myös McCormackia, Messingiä ja sivunäyttelijöitä "erittäin hauskoiksi". McCormack sai työstään kolme Emmy-ehdokkuutta ja voitti yhden Emmyn parhaasta miespääosasta komediasarjassa vuonna 2001. Lisäksi hän sai viisi Golden Globe -ehdokkuutta.


title: Eric McCormack

text: Vuonna 1998 McCormack näytteli myös Stephen Herekin komediaelokuvassa "Pyhä myyntitykki". Elokuva ei menestynyt taloudellisesti ja se sai huonot arvostelut. Seuraavana vuonna hän esiintyi komediaelokuvassa "Free Enterprise" (1999), joka kertoi kahdesta elokuvantekijästä (McCormack ja Rafer Weigel), joiden pakkomielteenä oli näyttelijä William Shatner ja "Star Trek". "Los Angeles Timesin" elokuvakriitikko Kevin Thomas kirjoitti, että McCormack ja Weigel "tekevät molemmat vahvan vaikutuksen". Vuonna 2000 McCormack näytteli ABC-kanavan televisioelokuvassa "The Audrey Hepburn Story" esittäen näyttelijä Mel Ferreriä.


title: Eric McCormack

text: Vuoden 2001 Broadway-teatterikaudella McCormack esitti lyhyen aikaa professori Harold Hilliä (Craig Bierkon sijaisena) "The Music Man" -näytelmän uudessa versiossa, jonka Susan Stroman ohjasi Neil Simon Theatrelle. Elokuussa 2002 hän esiintyi jälleen Harold Hillin roolissa, mutta vain yhden illan ajan, kun hän esitti muiden näyttelijöiden kanssa uusia versioita näytelmän kappaleista osana Hollywood Bowlin kesäkonserttisarjaa. McCormack toimi "Saturday Night Live" -sketsisarjan 28. tuotantokauden neljännen jakson isäntänä 2. marraskuuta 2002. Vuonna 2004 hän näytteli toistuvassa roolissa Ray Summersia Showtime-kanavan komediadraamassa "Dead Like Me". Seuraavana vuonna McCormack näytteli pääosaa elokuvassa "The Sisters", joka perustui Anton Tšehovin näytelmään "Kolme sisarta". Elokuva sai ensi-iltansa vuoden 2005 Tribecan elokuvajuhlilla.


title: Eric McCormack

text: "Will & Gracen" kahdeksas ja viimeinen tuotantokausi alkoi 18. toukokuuta 2006. Sarjan viimeinen jakso keräsi Yhdysvalloissa televisioiden ääreen yhteensä 18 miljoonaa katsojaa, mikä teki siitä katsoituimman viihdeohjelman kuuteen vuoteen.


title: Eric McCormack

text: "Will & Gracen" loputtua McCormack esiintyi New Yorkissa yhdessä Fran Drescherin, Judy Reyesin, Brooke Smithin ja Maura Tierneyn kanssa Neil LaButen ohjaamassa Off Broadway -näytelmässä "Some Girl(s)", jota esitettiin Lucille Lortel Theatressa. Hän näytteli kirjailijaa, joka on valmis vakiintumaan ja menemään naimisiin, mutta päättää vierailla ennen sitä neljän entisen tyttöystävänsä luona. McCormack sai kriittisiä arvosteluita. "New York Timesiin" kirjoittanut Ben Brantley totesi: "Ajattelematonta, naisia halveksivaa heteroseksuaalia esittävä McCormack ei ole juurikaan erilainen kuin huomaavaista, naisia palvovaa homoseksuaalia esittänyt McCormack. Kuten "Will & Gracessa", hän painottaa joka toista lausetta saadakseen aikaan mahdollisimman koomisen vaikutelman ja höystää repliikkejään kurtistamalla kulmakarvojaan." Brantley kuitenkin huomautti, että McCormackin tulkinta hahmosta oli "varmasti sujuvampi esitys" kuin David Schwimmerin versio vuonna 2005. "Entertainment Weeklyn" Melissa Rose Bernardo kirjoitti, että McCormackin ja Maura Tierneyn välillä oli "uskomatonta kemiaa".


title: Eric McCormack

text: Samana vuonna McCormack tuotti Lifetime-yhtiölle komedian "Lovespring International", joka kertoo kuudesta kalifornialaisen "Beverly Hillsin eliittiin" kuuluvan Lovespring International -seuranhakutoimiston työntekijästä. Sarjan saamat arvostelut olivat ambivalentteja; "The Boston Globen" Matthew Gilbert kirjoitti, että "Lovespring International" oli "eläväinen pikku kaapeliyritelmä, jossa on yliampuvia hahmoja, huonoa makua, saatiiria ja poliittista epäkorrektiutta." Sarjan kuvaukset lopetettiin vuoden aikana.


title: Eric McCormack

text:
Vuonna 2008 McCormack näytteli A&E-kanavan televisiominisarjassa "The Andromeda Strain", joka oli uusi versio Michael Crichtonin romaaniin perustuvasta, vuonna 1971 valmistuneesta samannimisestä elokuvasta. Hän esitti minisarjassa televisiotoimittaja Jack Nashia, joka kamppailee kokaiiniriippuvuuden kanssa. "The Andromeda Strain" sai sekalaisia arvosteluja, eikä McCormackin esiintymistä otettu hyvin vastaan. "Boston Globen" Joanna Weiss kirjoitti, että "Erick McCormackin läsnäolo urheana televisiotoimittajana vaikuttaa erityisen asiaankuulumattomalta (kaikella kunnioituksella urheita toimittajia kohtaan)." "USA Todayn" Robert Bianco totesi: "Pääosanäyttelijöihin lukeutuu ... kamppailevaa, kokaiiniriippuvaista journalistia esittävä Eric McCormack -raukka, joka viettää elokuvan jälkimmäisen puoliskon leikkimällä Ramboa autiomaassa. Sanotaan nyt vain, että McCormack tekee parhaansa sillä, mitä hänelle on annettu." 5. syyskuuta 2008 McCormack vieraili televisiosarja "Monkin" seitsemännellä kaudella ja sadannessa jaksossa esittäen television rikosdokumenttisarjan imelää juontajaa.
Tammikuussa 2009 McCormack palasi televisioon näytelläkseen TNT-kanavan draamassa "Trust Me" yhdessä Tom Cavanagh’n kanssa. Sarja kertoi fiktiivisestä mainostoimistosta, ja McCormack näytteli siinä Mason McGuirea, yhtiön vastaylennettyä taiteellista johtajaa, joka kamppailee parhaan ystävänsä (Cavanagh) arvaamattoman käytöksen kanssa. McCormack paljasti "USA Weekend" -lehdelle antamassaan haastattelussa, ettei hän pelännyt joutuvansa lokeroiduksi tietyntyyppisiin rooleihin. Hän päätti näytellä sarjassa, koska se oli "loistavasti kirjoitettu". Sarjan ensimmäinen jakso lähetettiin 26. tammikuuta 2009 ja sitä katsoi lähes 3,4 miljoonaa henkeä. "Trust Me" sai erittäin positiivisia arvosteluita: "San Francisco Chroniclen" Tim Goodman kirjoitti, että "... sarja on yllättävän vahva." "Los Angeles Timesin" Mary McNamara totesi, että McCormack ja Cavanagh "saavat pidettyä roolihahmonsa tarkasti rajattuina mutta hillittyinä. He ovat toistensa vastakohtia, mutteivät kuitenkaan ["The Odd Couple" -televisiosarjan] Felixin ja Oscarin tuhkan tahraamalla, pesuainepulloa heiluttavalla tavalla". Sarja kuitenkin lopetettiin yhden tuotantokauden jälkeen huonojen katsojalukujen vuoksi.


title: Eric McCormack

text: McCormack näytteli pääosaa science-fiction-elokuvassa "Alien Trespass" (2009). Hän esitti tohtori Ted Lewisiä, jonka kehon valtaa avaruusolio Urp tehtyään pakkolaskun Maahan. McCormack kertoi, että hänen ensimmäinen ajatuksensa oli tehdä hahmosta vieraan kuuloinen ja saada Ted Lewis kuulostamaan Spockilta. Elokuva sai huonoja arvosteluja eikä se menestynyt taloudellisesti. Toukokuussa 2009 hän esitti "El Galloa" Reprise Theatre Companyn tuottamassa 1960-luvun musikaalin "The Fantasticks" uudessa versiossa UCLA:n Freud Playhouse -teatterissa. Hänellä oli myös sivurooli Richard Loncrainen komediaelokuvassa "Tule omakseni", joka sai ensi-iltansa elokuussa 2009.


title: Eric McCormack

text: McCormack on ollut naimisissa Janet Leigh Holdenin kanssa, jonka hän tapasi sarjan "Lonesome Dove" kuvauksissa, elokuusta 1997 lähtien. Heillä on heinäkuussa 2002 syntynyt poika. McCormackista tuli Yhdysvaltain kansalainen vuonna 1999 ja hänellä on Kanadan ja Yhdysvaltojen kaksoiskansalaisuus.


title: Aleksander Strandman

text: Aleksander Maximilian Strandman (7. lokakuuta 1856 Kivennapa – 8. helmikuuta 1933 Helsinki) oli Venäjän armeijan eversti ja Suomen suuriruhtinaskunnan senaattori.


title: Aleksander Strandman

text: Strandman kävi sotilaslukion Venäjällä Pihkovassa ja sen jälkeen Väinänlinnan jalkaväkirykmentissä ja Helsingin junkkarikoulussa. Toimittuaan upseerina Väinänlinnassa alikapteeni Strandman siirrettiin 1893 Suomen sotaväen käyttöön. Strandman toimi Mikkelissä aina Suomen sotaväen lopettamiseen eli vuoteen 1902 asti. Sen jälkeen hän toimi Helsingin sotilaspiirin päällikkönä everstiluutnantiksi ylennettynä ja sai vuonna 1911 everstin arvon. Eversti Aleksander Strandman nimitettiin senaattoriksi venäläistyneeseen Borovitinovin johtamaan Suomen senaattiin 18. kesäkuuta 1913 siviilitoimituskunnan apulaispäälliköksi, jossa tehtävässä hän toimi aina tsaarivallan kukistumiseen asti 26. maaliskuuta 1917.


title: Taininiemi

text: Taininiemi on kylä Simojokivarressa Simon kunnassa. Kylä sijaitsee Simojoen Tainikosken varrella paikassa, jossa Simojoki ja Tainijoki yhtyvät. Simon ja Ranuan välinen seututie 924 sekä Taininiemen ja Kiimingin välinen seututie 849 risteävät Taininiemellä. Kylässä on myös matkailuvaunualue.


title: Taininiemi

text: Kylän nimi kirjoitetaan usein väärin muodossa "Tainiemi".


title: Shelley Morrison

text: Shelley Morrison, oik. Rachel Mitrani, (s. 26. lokakuuta, 1936, New York City) on yhdysvaltalainen näyttelijä. Hänet tunnetaan myös nimellä Rachel Domínguez, jota hän käytti lähinnä uransa alkuaikoina. Morrison on näytellyt elokuvissa, teatterissa ja televisiossa 1960-luvulta lähtien. Hänet tunnetaan luultavasti parhaiten rooleista tv-sarjoissa "General Hospital" ja "Will & Grace".


title: Shelley Morrison

text: Morrison syntyi 26. lokakuuta vuonna 1936 New York Cityssä New Yorkin osavaltiossa sefardijuutalais-espanjalaiseen perheeseen. Hänen isänsä kuoli Morrisonin ollessa vasta nuori tyttö ja hän muutti äitinsä kanssa Los Angelesiin, Kaliforniaan. Morrison opiskeli myöhemmin Los Angeles City Collegessa.


title: Shelley Morrison

text: Vaikka Morrison luultavasti tunnetaan parhaiten 1990-luvulla alkaneesta tilannekomediasta "Will & Grace" ja muista vierailuistaan tv-sarjoihin, on hän esiintynyt myös monessa elokuvassa kuten "Kultakahle" (1965) ja "Avioero amerikkalaisittain" (1967). Vuonna 1999 Morrison teki vierailun tv-sarjaan "Will & Grace". Hänen hahmonsa Rosario Salazarin piti esiintyä vain yhdessä jaksossa, mutta katsojat pitivät hänestä ja Rosario päätettiin pitää sarjassa. Morrison esitti häntä aina sarjaan loppuun saakka vuoteen 2006 asti.


title: Titanomakhia

text: Titanomakhia oli kreikkalaisessa mytologiassa titaanien ja olympolaisten jumalten välillä käyty monivuotinen taistelu.


title: Titanomakhia

text: Taistelussa Zeuksen johtamat jumalat hyökkäsivät linnoitukseen, jonka Kronoksen johtamat titaanit olivat rakentaneet Othrys-vuorelle Thessalian tasangon toiselle laidalle, Olymposvuorta vastapäätä. Kun sotaa oli käyty kymmenen vuotta ilman suurempia tuloksia, olympolaisten ylijumala Zeus päätti äitinsä kehotuksesta vapauttaa kykloopit, jotka takoivat hänen salamansa, sekä kolme satakätistä giganttia, Gaian ja Uranoksen hirmuisimmat jälkeläiset: hekatonkheires-jättiläiset. Olympolaiset antoivat näille nektaria ja ambrosiaa, jumalten ruokaa, ja saivat heidät vannomaan uskollisuutta Zeukselle. Satakätisten giganttien avulla olympolaiset hyökkäsivät uudestaan titaanien kimppuun. Gigantit hylkäsivät jumalten antamat aseet havaittuaan, ettei niistä ollut hyötyä titaanien vahvoja muureja vastaan. Sen sijaan he raastoivat kalliosta suuria järkäleitä ja paiskasivat nämä kohti titaanien puolustusmuureja. Titaanit maksoivat samalla mitalla, mikä johti niin valtaisaan myllerrykseen, että koko maa tärisi. Kun Zeus näki, että hänen temppelinsä, jonka Hefaistos oli rakentanut, oli vaarassa romahtaa, hän raivostui ja käytti ensimmäisen kerran kaikkia voimiaan. Samalla satakätiset ottivat kiven jokaiseen käteensä ja heittivät 300 kiveä kerralla titaanien niskaan. Tällöin titaanien vastarinta murtui ja heidät ajettiin Tartarokseen, manalan syvimpään kolkkaan.


title: Titanomakhia

text: Kreikan mytologia, David Bellingham


title: Brasilian alueet

text: Brasilia on jaettu viiteen alueeseen, jotka on jaettu 26 osavaltioon. Alueet ovat:


title: Fernando Lugo

text: Fernando Lugo Méndez (s. 30. toukokuuta 1951) on paraguaylainen poliitikko ja entinen katolisen kirkon piispa. Hän voitti maan 20. huhtikuuta 2008 järjestetyt presidentinvaalit ja astui virkaansa 15. elokuuta.


title: Fernando Lugo

text: Lugo vihittiin papiksi elokuussa 1977 ja San Pedron piispaksi 1994. Vapautuksen teologia vaikutti voimakkaasti Lugoon ja hänet tunnettiin köyhien piispana.


title: Fernando Lugo

text: Lugo erosi joulukuussa 2006 papin virasta ryhtyäkseen ehdokkaaksi maan presidentinvaaleissa. Katolinen kirkko kielsi hänen eronsa, koska piispaksi ryhdytään vapaaehtoisesti ja ikuiseksi ajaksi. Kirkko on vaatinut häntä jatkamaan piispan tehtäviään, mutta pidättänyt hänet tehtävistään. Paraguayn perustuslaki puolestaan kieltää kirkollisissa asemissa toimivia tulemasta valituiksi. Hän sai kuitenkin paavi Benedictus XVI:lta siunauksen tehtävään ja vapautuksen piispanvirasta.


title: Fernando Lugo

text: Lugo puhuu sujuvasti kumpaakin Paraguayn virallista kieltä, espanjaa ja guaranía.


title: Fernando Lugo

text: Lugo sai vaaleissa noin 40 prosenttia äänistä, ja hänen merkittävin kilpailijansa Blanca Ovelar sai 30 prosenttia. Lugo astui virkaansa 15. elokuuta 2008.


title: Fernando Lugo

text:
Lugo tunnusti huhtikuussa 2009 olevansa kaksivuotiaan pojan isä.
Myöhemmin kaksi muutakin naista sanoi Lugon olevan lapsensa isä.


title: Fernando Lugo

text: Maan pohjoisosassa toimiva Paraguayn kansanarmeija (Ejército del Pueblo Paraguayo), joka surmasi poliisin ja suurtilan yksityisvartijoita, sekä on kaapannut kaksi rikasta karjankasvattajaa, sai Lugon julistamaan kesäkuussa 2010 neljään departementtiin poikkeustilan ja lähettämään 3000 armeijan sotilasta paikalle. EPP:ssa arvioidaan olevan noin 20 jäsentä.


title: Fernando Lugo

text: Elokuussa 2010 Lugolla diagnosoitiin syöpä rintakehässä, nivusissa ja lannenikamissa. Hän joutui kemoterapiaan São Pauloon, jolloin oppositio vaati häntä jättämään asemansa ja varapresidentti Federico Francoa astumaan virkaan.


title: Fernando Lugo

text: Vuoden 2012 alussa Lugo diagnosoitiin täysin parantuneeksi syövästä.


title: Fernando Lugo

text: Kesäkuussa 2012 Lugo pantiin viralta kongressin äänestyksessä. Äänestyksen syy oli poliisin ja maattomien maanviljelijöiden yhteenotto, jossa kuoli 17 ihmistä. Kongressi piti Lugoa vastuussa tapahtumista. Monet naapurimaat pitivät Lugon viraltapanoa vallankaappauksena. Varapresidentti Federico Franco vannoi virkavalan ja toimii maan presidenttinä vuoden 2013 loppuun.


title: The Sons of Odin

text: The Sons of Odin on Manowarin toinen EP-julkaisu. Se ilmestyi 2006, sisältäen kaksi live versiota aikaisemmin ainoastaan Hell on Earth IV DVD:n mukana tulleen singlen kappaleista ja kolme aivan uutta kappaletta. Kaikki kappaleet julkaistiin myöhemmin Gods of War levyllä. Tosin Odin kappale oli levyllä aivan erilainen. EP:stä on kaksi eri versiota. Toinen on nimeltään Immortal Edition ja tavallisen version lisäksi sisältää bonus DVD:n. Immortal Editionin kansi on punainen ja eroaa kanneltaankin tavallisen version sinisestä kannesta.


title: Oikeutta eläimille

text: Oikeutta eläimille on 1995 perustettu suomalainen eläinoikeusjärjestö. Järjestö ajaa eläinten oikeuksia ja pyrkii lopettamaan kaiken eläinten käyttämisen ihmisten hyväksi niin ruoka- kuin viihdetuotannossakin sekä kehottaa kaikkia ryhtymään vegaaneiksi. Oikeutta eläimille -järjestö pitää "eläinsuojeluksi" kutsuttua ajattelua ja käytäntöä riittämättömänä, koska sen puitteissa eläimet voi tappaa ruoaksi ja pyrkii sen sijaan edistämään eläinten oikeuksia.


title: Oikeutta eläimille

text: Järjestöön voivat liittyä kaikki yhdistyksen päämääriä ja toimintatapoja kannattavat ihmiset ja se toimii pelkästään vapaaehtoistyön pohjalta. Järjestöllä on lukuisia paikallisjaostoja ympäri maata. Maanlaajuisista asioista päätetään kahdesti vuodessa järjestettävässä tapaamisessa.


title: Oikeutta eläimille

text: Järjestö kertoo toimivansa laillisin keinoin kansalaistottelemattomuutta lukuun ottamatta.


title: Oikeutta eläimille

text: Marraskuussa 2007 Oikeutta Eläimille -järjestö julkaisi tehotuotanto.net verkkosivuston osana lihatuotannonvastaista kampanjaansa. Sivustolle oli kerätty valo- ja videokuvia 101 suomalaiselta eläintilalta. Oikeutta Eläimille -järjestön lehdistötiedotteen mukaan kuvia oli kaikilta sika-, broileri- ja munatiloilta, jonne anonyymit eläinaktivistit olivat löytäneet ja päässeet murtautumatta. Kuva- ja videomateriaalin pääasiallinen tarkoitus oli näyttää miten todellisuudessa suomalainen tehomaatalous toimii, sekä tuoda esille räikeitä eläinsuojelurikkomuksia.


title: Oikeutta eläimille

text: Sivustoa esiteltiin muun uutisoinnin ohessa A-Studiossa. Asian saaman julkisuuden seurauksena eläinsuojeluviranomaiset tekivät reilun viikon sisällä ohjelman näyttämisestä tarkastuksen 65 tilalle, joista neljänneksessä havaittiin eläinsuojelurikkeitä. Yhdeltäkään ei kuitenkaan löytynyt välittömiä toimenpiteitä vaativia rikkomuksia. Tehtyjen tarkastusten tulokset vastasivat aikaisempina vuosina tehtyjen EU-eläinsuojelutarkastusten tuloksia.


title: Oikeutta eläimille

text: Tarkastusten tuloksiin Oikeutta Eläimille -järjestö vastasi kannanotossaan, että "yhdistys ihmettelee tulkintaa, jonka mukaan tällainen voi olla eläinsuojelulain sallimaa. Yhdistyksen mielestä eläinsuojelulain sisältöä ja tulkintaa onkin syytä muuttaa". Kannanotossa myös sanotaan, että "Yhdistyksen tehotuotanto.net -sivuston kautta julkisuuteen välittämässä kuvamateriaalissa esitetyt eläinten olosuhteet on julkisessa keskustelussa pitkälti tuomittu epäeettisinä." Järjestön mukaan eläinten tehotuotanto on kyseenalaistettava kokonaan. Heidän mukaansa eläinten kärsimys tehotuotannossa on väistämätöntä.


title: Oikeutta eläimille

text: Poliisi tutkii videoleikkeiden todenperäisyyttä, sekä niissä mahdollisesti näkyviä eläinsuojelurikoksia. Lisäksi poliisille on tullut tiloille tunkeutuneista eläinaktivisteista 49 tutkintapyyntöä. Poliisi tutkii tunkeutumisia julkisrauhan rikkomisena..


title: Oikeutta eläimille

text:
Joulukuun 10, 2009 Oikeutta Eläimille -järjestö aloitti lihankasvatusta vastustavan sikatehtaat.fi-kampanjan. Kampanjaan kuului www-sivusto, paikallisia bussi- ja banderollimielenosoituksia ja videoita sikatiloilta. Videoita oli 30 sikatilalta, jotka sijaitsivat pääosin Varsinais-Suomessa.
Videoissa oli kuolleita, sairaita eläimiä ja irti purtuja häntiä. Videoiden sisältö näytettiin jälleen Ylen A-studiossa ja ne saivat laajaa julkisuutta. Videoiden tiedoissa on sikaloiden paikkakunnat ja koordinaatit. Alun perin niissä oli myös sikalan omistajien nimet, mutta ne poistettiin.


title: Oikeutta eläimille

text: Oikeutta Eläimille -järjestön mediavastaava "Anne Nieminen" vakuutti anonyymien kuvaajien kuvaamien videoiden olevan aitoja ja myöhemmin myös kaksi videoiden kuvaajaa, "Karry Hedberg" ja "Saila Kivelä", ovat kertoneet erillisellä videolla niiden kuvaamisesta.


title: Oikeutta eläimille

text: Oikeutta eläimille -järjestön mukaan videot osoittavat ettei kahden vuoden aikana ole tapahtunut luvattua parannusta tuotantoeläimien kohteluun eikä nykylainsäädäntö ole riittävän tiukka. Lisäksi järjestö vaati Maa- ja metsätalousministeri Sirkka-Liisa Anttilan eroa, koska hän ei ollut lupauksistaan huolimatta saanut tuotantoeläinten olosuhteita kuntoon.


title: Oikeutta eläimille

text: Ruotsissa järjestettiin marraskuun lopussa vastaava kampanja joka käynnistivät laajan yhteiskunnallisen keskustelun eläinten hyvinvoinnista. Videot eläinsuojelurikoksista johtivat muun muassa Swedish Meatsin puheenjohtajan ja HK Scanin hallituksen jäsenen, Lars Hulströmin, eroon kaikista luottamustoimistaan.


title: Oikeutta eläimille

text: Elintarviketurvallisuusvirasto tarkasti julkisuuteen tuodut tilat ja löysi laiminlyöntejä joka toiselta tilalta.


title: Oikeutta eläimille

text: Atlas Saarikoski Oikeutta Eläimille -yhdistyksestä kommentoi tarkastuksia korostamalla, että sikatilojen keskeiset ongelmat, kuten eläinten pito pienissä virikkeettömissä tiloissa eivät käy ilmi tarkastuksissa. Sikojen kärsimys johtuu Oikeutta Eläimille –yhdistyksen mukaan suurelta osin olosuhteista, jotka ovat eläinsuojelulain mukaisia. Tilan ja virikkeiden puute aiheuttavat sioilla stressiä, käytöshäiriöitä ja apaattisuutta.


title: Oikeutta eläimille

text: Maa- ja metsätalousministeri Sirkka-Liisa Anttila vastasi järjestön syytöksiin sanomalla, että ministeriön vastuulla on lainsäädännön toimivuus eikä sen valvonta. Hänen mukaansa lainsäädäntöä on juuri uudistettu eikä hän näe syytä erota. Marraskuussa voimaantulleessa lainsäädännössä muun muassa määrättiin etteivät jääviysongelmien takia läänineläinlääkärit enää tarkista omia tilojaan. Anttila piti suurimpana ongelmana eläinten virikkeettömyyttä ja ehdotti Suomeen perustettavaksi onnellisten sikojen sikaloita.


title: Oikeutta eläimille

text: Elintarviketurvallisuudesta vastaava Evira aloitti välittömästi tarkastukset 15 tilalla joista oli videomateriaalin perusteella syytä olettaa, että eläinsuojelulainsäädäntöä oli rikottu. Ensimmäiset tarkastukset aloitettiin 12.12.2009 ja loppujen tapahtuvan viikon sisällä siitä.


title: Oikeutta eläimille

text: Maatalouden keskusliitto, MTK, sanoi videoissa näkyvän eläintenkohtelun olevan paheksuttavaa ja siihen tulee puuttua. Kuitenkin vain pieni osa sikatiloista on ongelmatiloja ja suurimpaan osaan tapauksista liittyy ongelmia jaksamisen ja taloudellisen tilanteen kanssa. Pääasiallisesti tilanteeseen tulisi vastata neuvontaa ja tukiverkkoja parantamalla. . Taloudellisen tilanteen kireydestä kertoo se, että esimerkiksi Sirkka-Liisa Anttilan mukaan Suomen 2300 sikatilasta 300 on lopettamassa vuoden 2010 loppuun mennessä.


title: Oikeutta eläimille

text: Haastateltujen sikatilojen pitäjien reaktiot vaihtelivat. Karvialainen sianlihantuottaja Jorma Niskala, olisi toivonut ministerin selkeämmin tuomitseva eläinten huonon pidon ja sanoi että "Farmarit ovat tiukoilla, mutta tuollainen eläinten pito ei ainakaan ole kannattavaa eikä siinä ole kyse nykyajan tehotuotannosta". Aamulehden haastattelema sikatilan omistaja myönsi häntien puremisen ja likaisuuden, mutta kiisti rikkoneensa mitään määräyksiä ja kertoi eläinlääkärin tarkistaneen tilan syyskuussa. Yhden kuvatuista sikatilan videossa oli kuvattuna kuolleiden sikojen säilytystä ennen niiden hävittämistä, joka on tilan normaalia toimintaa ja tilan terveydenhuollosta vastaava eläinlääkäri Ari-Matti Pyyhtiä kertoi Etelä-Suomen Sanomissa, että tila virheellisesti Oikeutta Eläimille -järjestön listalla eikä hän ole siellä havainnut ongelmia. Atrian lihantuottajat, A-tuottajien toimitusjohtajan Jouko Lahtisen mukaan videot sikojen oloista eivät heillä aiheuta toimenpiteitä, sillä niissä 9:ssä sikalassa joista toimitetaan lihaa heille ei videoiden perusteella ollut ongelmia. Pääosin videoissa oltiin kuvattu sikalan ulkopuolella olleita kuolleita eläimiä jotka eivät olleet vielä raatokeräilyssä.


title: Oikeutta eläimille

text:
Eläinsuojelun asiantuntijoiden kanta on ollut enimmäkseen se, ettei nykytilanne takaa eläintenhyvinvointia. Eläinten hyvinvointikeskuksen johtajan Laura Hännisen ja Åbo Akademin tutkija Birgitta Wahlbergin mukaan nykyinen eläinsuojelulaki on hyvä. Sen valvonta ei kuitenkaan ole riittävää.
Suomen Eläinsuojeluyhdistysten liitto antoi kannanoton siitä "ettei sikaloiden olosuhteet ole parantuneet viime vuosien aikana". Suomen eläinlääkäriliitto puolestaan sanoi kannanotossaan ettei eläinsuojelulain minivaatimukset takaa eläinten hyvinvointia. Myös Evira on toivonut laajempaa keskustelua eläinten hyvinvoinnista.


title: Oikeutta eläimille

text: Eduskunnassa kokoomuksen kansanedustaja Sari Sarkomaa teki hallitukselle kirjallisen kysymyksen eläinsuojelun puutteista ja meneillä olevista toimenpiteistä asian korjaamiseksi. Vihreiden kansanedustaja Jyrki Kasvin mukaan uutisissa ja A-Studiossa nähdyt "järkyttävät videot osoittavat, että myös suomalaisessa tehotuotannossa eläimet joutuvat kärsimään kohtuuttomasti.". Hänen mukaansa ikävintä tilanteessa on, että nähdyt videot ovat normaalia tehotuotantoa ja, että eläinsuojelulakia on siksi uudistettava niin, että se takaa eläinten hyvinvoinnin.


title: Oikeutta eläimille

text: Kymmenen sikatilan tekemät rikosilmoitukset ovat syyteharkinnassa syksyllä 2010. Rikosilmoituksen aiheuttamassa tutkinnan rikosnimikkeet ovat törkeä kunnianloukkaus ja julkisrauhan rikkominen. Jorma Tuomisen sikalassa ollut sairas sika oli hänen ja Huittisten kaupungineläinlääkärin mukaan kuvattu sairaskarsinassa ja "halvaantuneet" siat olivat vastaheränneitä ja istuivat siksi paikallaan. Oikeutta eläimille yhdistys poisti netistä väitteen halvaantuneista sioista ja tilalle tuli epäily, "etteivät siat kyenneet liikkumaan jonkin muun sairauden tai vamman takia".


title: Oikeutta eläimille

text: Järjestö julkisti 17. helmikuuta 2010 Internetsivuillaan ja A-studion kautta videokuvaa 30 suomalaiselta turkistarhalta. Kuvaajien mukaan videot oli kuvattu vuoden 2009 kesäkuussa ja joulukuussa ja suuri osa kuvatuista tiloista oli sertifioituja. Sertifioinnin tarkoituksena on taata vastuullisuus turkistuotannossa. Videot osoittivat vakavia puutteita eläinten hyvinvoinnissa, muun muassa eläinten vammoja ei ollut hoidettu. Materiaalia aiotaan antaa laajaan ulkomaiseen levitykseen, muun muassa Lontoon muotiviikon yhteydessä.


title: Oikeutta eläimille

text: Oikeutta eläimille vaati jälleen, yhdessä neljän muun yhdistyksen kanssa, ministeri Anttilan eroa. Anttila vastasi, ettei aio erota, koska vastuu on tuottajilla ja kunnilla eikä ministeri voi valvoa jokaisen eläimen hyvinvointia Suomessa. Hänen mukaansa turkistarhaajat välittävät eläimistä, toisin kuin aktivistit, koska nämä eivät tehneet eläinsuojeluilmoituksia kuvatuista tapauksista tarpeeksi nopeasti. Oikeutta eläimille -järjestön mukaan ongelmat eivät ole poikkeustapauksia eivätkä ne korjaannu tarkastuksilla.


title: Oikeutta eläimille

text: Evira ja Pohjois-Suomen turkiseläinkasvattajain liitto lupasivat tehdä tarkastuksia kuvatuilla turkistarhoilla. Evira löysi kuvatuista tarhoista viideltä laiminlyöntejä, joita olivat muun muassa häkkien rikkinäiset tai kokonaan puuttuvat hyllyt sekä puuttuvat purukapulat. Yhdellä tarhalla löydettiin rikkinäisiä häkkien pohjia. Osalla tarhoista oli puutteita kirjanpidossa koskien eläinten hoitoa tai kuolleita eläimiä, sekä yhdellä ei ollut varmistettu pakovarmuutta. Lopettamisen tarpeessa olevia eläimiä ei löydetty. Evira tulee tarkastamaan laiminlyöntien korjaukset määräajan kuluttua. Kyseisistä viidestä tarhasta tehdään tutkintapyyntö poliisille. Etukäteen Evira piti todennäköisenä, ettei tarkastuksissa löydy vakavia laiminlyöntejä, koska tarkastuksista etukäteen tietoiset tarhaajat ehtivät laittaa tilansa kuntoon. Eviran yksikönjohtaja Jaana Mikkola totesi olevan harmillista, että materiaali tuli esille vaiheessa, jossa kuvattujen eläinten tilaan ei voida enää vaikuttaa. Koska muut eläimet on tapettu vuoden lopulla, on tarhoilla helmi-maaliskuussa jäljellä enää vain terveet siitoseläimet. Turkiseläinten kasvattajain liiton oma eläinlääkäri löysi kuudelta tarhalta laiminlyöntejä. Tarhoista kolmella oli sertifikaatti, joka otettiin niiltä pois. Ne voivat hakea sertifikaattia uudelleen aikaisintaan syksyllä 2010.


title: Oikeutta eläimille

text: 23. helmikuuta Oikeutta eläimille jätti oikeuskanslerille kantelun maa- ja metsätalousministeriöstä. Kantelussa pyydetään tutkimaan, ovatko ministeriön turkiseläimiä koskevat hyvinvointivaatimukset eläinsuojelulain mukaisia, sillä yhdistyksen mukaan ministeriön ohjeet ja eläinsuojelulaki ovat ristiriidassa. Eläinsuojelulaissa vaaditaan ottamaan huomioon eläinten käyttäytymistarpeet ja riittävän liikkumatilan, mutta ministeriön ohjeet sallivat eläinten pitämisen pienissä häkeissä ja virikkeenä vain puupalikan.


title: Oikeutta eläimille

text: Elokuussa 2010 Oikeutta eläimille julkaisi sisarjärjestönsä Djurrättsalliansenin materiaalia ruotsalaisilta turkistarhoilta. Kuvissa esitetään samankaltaisia epäkohtia tarhoilla kuin OE:n tarhauskielto.fi -sivustolla.


title: Oikeutta eläimille

text: Oikeutta eläimille -järjestöä on Helsingin Sanomien Jyrki Räikän mukaan arvosteltu kaksinaismoralismista. Sen on sanottu halunneen koota maltilliset ja turkistarhaiskuja tekevät radikaalit eläinoikeusaktivistit saman tunnusten alle. Järjestö kertoo kuitenkin luopuneensa laittomista keinoista.


title: Adriana Lima

text: Adriana Francesca Lima (s. 12. kesäkuuta 1981 Salvador, Bahia) on brasilialainen huippumalli. Hänet tunnetaan parhaiten yhteistyöstään Victoria's Secretin kanssa. Adriana on 178 cm pitkä.


title: Adriana Lima

text: 13-vuotiaana Lima "löydettiin" ostoskeskuksesta ja kaksi vuotta myöhemmin hän osallistui Ford Supermodel -mallikilpailuun, jossa hän sijoittui lopulta toiseksi. Hän sai sopimuksensa Fordin kanssa ja muutti New York Cityyn, Yhdysvaltoihin. Uransa alkuvaiheessa Lima esiintyi lähinnä lehdissä, muun muassa "Voguessa" ja "Marie Clairessa". Hänen läpimurtonsa oli vaatemerkki Vassaretten kanssa tehty mainoskampanja. Lima on sen jälkeen tehnyt töitä muun muassa meikkiyhtiö Maybellinelle, Victoria's Secretille ja Mossimolle. Vuonna 2007 hän oli kolmanneksi hyväpalkkaisin malli Gisele Bündchenin ja Kate Mossin jälkeen.


title: Adriana Lima

text: Adriana Lima on ollut naimisissa serbialaisen koripalloilija Marko Jarić kanssa. Pari vihittiin 14. helmikuuta 2009. Toukokuussa 2009 Lima ilmoitti odottavansa esikoistaan aviomiehensä kanssa. Heillä on kaksi tytärtä, Valentina Lima Jarić (s. 15. marraskuuta 2009) ja Sienna (s. 12. syyskuuta 2012). Toukokuussa 2014 Lima ja Jaric ilmoittivat eroavansa.


title: Jongunjoki

text: Jongunjoki on erämainen joki Itä-Suomessa. Se alkaa Kuhmon puolelta Kainuusta Jonkerinjärvestä ja jatkaa monia pieniä mutkia tehden kulkuaan Lieksaan, Pohjois-Karjalaan ja yhtyy Lieksanjokeen. Joen pituus on 76 km ja valuma-alue 1 135 km². Keskivirtaama on 14 m³/s, huippuvirtaama 155 m³/s ja keskimääräinen pienin virtaama 3 m³/s. Joki on tärkeä melontareitti. Joen latvajärvi Jonkeri on 196 metriä merenpinnasta, ja putousta on 68 km pitkällä melontareitillä 80 m. Reitti on luonnonkaunis, ja se sisältää monia helppolaskuisia koskia.


title: Jongunjoki

text: Jongunjoen vanhojen metsien suojelualue sijaitsee Lieksan pohjoisella rajalla Lieksa-Kuhmo-tien molemmilla puolilla. Se ei ulotu Jongunjoen rantaan. Sen pinta-ala on 337 ha. Jongunjoen suojelualue on merkittävä Lieksan pohjoisosan vanhojen metsien suojelun kannalta. Alue on ollut aiemmin Metsähallituksen luonnonhoitometsä.


title: Tholos

text: Tholos () on eräistä historiallisista rakennelmista ja rakennuksista käytetty nimitys. Varhaiset "tholokset" olivat Lähi-idän taloja, joissa kupolikattoiseen osaan vei pitkulainen suorakaiteen muotoinen eteinen. Muinaiskreikkalaiset ja näiden edeltäjät minolaiset ja mykeneläiset rakensivat myöhemmin "tholoksia" Kreetalle, Kreikkaan ja Etelä-Espanjaan. Näissä kivillä tai maalla peitettyyn hautakupoliin vie suora käytävä.


title: Tholos

text: Myöhäisemmässä kreikkalaisessa arkkitehtuurissa "tholos" on tyypillisesti pyöreä temppeli tai muu rakennus. Esimerkkejä jälkimmäisestä on Ateenassa (Prytaneion), Delfoissa (Athene Pronaian temppeli), Epidauroksessa (Asklepioksen pyhäkkö) ja Olympiassa (Filippeion).


title: Tholos

text: Kupolihauta on pyöreä, korkea, valeholvattu hautakammio, johon tavallisesti johtaa pitkä, avonainen, kivinen käytävä, "dromos". Nykyään kuuluisimmat kupolihaudat sijaitsevat Kreikassa ja Etruriassa. Nimekkäin niistä lienee "Atreuksen aarrekammio", joka sijaitsee Mykenen leijonaportin lähellä.


title: Tholos

text: Tholoksen edessä voi olla myös kivinen esihalli. Tholos-hauta perustunee alkujaan erääseen Lähi-idän pyöreään kupolikattoiseen talotyyppiin.


title: Tholos

text: Kupolikattoisia, pyöreäpohjaisia majoja ja taloja rakennettiin Lähi-idässä hyvin varhain, ja niitä esiintyi varhaisella esikeraamisella ajalla laajalti. Mehiläispesää muistuttavia asuintaloja ilmestyi noin 7000 eaa. Choirokoitíaan Kyprokselle. Myöhemmin esikeraamisella ajalla yleistyi suorakaiteen muotoinen talotyyppi. Tholos saattaa olla näiden kahden tyypin yhdistelmä.


title: Tholos

text: Varhaisimmat tholokset tehtiin joskus 6. vuosituhannella Pohjois-Mesopotamian ja Syyrian seuduilla muun muassa Tell Arpatsjiyahin. Niitä rakensi Halafin kulttuuri, joka kesti noin 700 vuotta. Nämä lienevät olleen temppeleitä, asuintaloja tai hautoja. Syyriassa näkee nykyäänkin tholos-tyyppisiä mehiläispesää muistuttavia savirakennusten kattoja. Joidenkin mielestä tholos-rakennelmatyyppi liittyy puolipaimentolaisten elämäntapaan.


title: Tholos

text: Halafin jälkeen tholosten rakenteminen näyttää pysähtyneen, ja tholosten rakentamisessa oli katkos tai historian tiedoissamme aukko. Seuraavan kerran tholoksia tavataan esiminolaisessa Etelä-Kreetassa joskus välillä 4000-3000 eaa.. Näitä hautoja rakennettiin siellä yli tuhat vuotta, ja jotkut jäivät käyttöön myöhäispronssikaudelle asti.


title: Tholos

text: Tholokset levisivät minolaisten matkojen mukana Etelä-Espanjaan, missä niiden rakentaminen liittyi Los Millaresin kulttuuriin noin 3200-2600 eaa. Minolainen vaikutus levisi myös Manner-Kreikkaan. Kreikan mantereella tholos-hautoja alettiin tehdä myöhäispronssikaudella, ja ne yleistyivät noin 1500 eaa. Mykenen sivilisaation noustessa. Varhaisimmat tholos-haudat on löydetty Choirokoitíasta. Tholos-haudat liittynevät alkujaan varhaiseen Välimeren neoliittiseen kulttuuriin, joka levisi Levantista Portugaliin ja Britteinsaarille.


title: Tholos

text: Tholosta jonkin verran muistuttivat Sardinian nuraghit, muutamat muut Etelä-Euroopan ja eräät hyvin varhaiset Pohjois-Mesopotamian rakennelemat.


title: Emanuel Aromaa

text: Emanuel Aromaa (vuoteen 1894 Sylgren, 27. helmikuuta 1873 Teisko – 14. tammikuuta 1933 Kiukainen) oli suomalainen suutari ja sosialidemokraattinen poliitikko, joka oli yksi Suomen ensimmäisistä kansanedustajista.


title: Emanuel Aromaa

text: Emanuel Aromaa syntyi Teiskossa Kalle ja Anna Vilhelmina Sylgrenin maatyöläisperheeseen. Hän joutui kahdeksanvuotiaana huutolaiseksi ja alkoi 14-vuotiaana työskentelemään suutarin oppipoikana Tampereella. Tampereen työväenyhdistyksen jäseneksi Aromaa liittyi vuonna 1898.


title: Emanuel Aromaa

text: Aromaa toimi suutarina Tampereella vuoteen 1903 saakka, jolloin hän muutti perheineen Mouhijärven Uotsolaan. Aromaa kierteli sosialidemokraattisen puolueen puhujana eri puolilla Ylä-Satakuntaa, ja kirjoitti tamperelaiseen "Kansan Lehteen" sekä Porissa ilmestyneeseen "Sosialidemokraattiin" maatalouskysymyksiä käsitteleviä kirjoituksia. Hän oli mukana perustamassa Mouhijärven työväenyhdistystä ja toimi myös sen puheenjohtajana 1912–1918.


title: Emanuel Aromaa

text: Aromaa nousi eduskuntaan Turun läänin pohjoisesta vaalipiiristä vuoden 1907 vaaleissa, jotka olivat Suomen ensimmäiset yksikamarisen eduskunnan vaalit.


title: Emanuel Aromaa

text: Toukokuussa 1917 Mouhijärven maatalouslakon aikana Aromaa toimi senaatin sekä Turun ja Porin läänin maaherran lähettämänä sovittelijana saaden aikaan sopimuksen osapuolten välille. Lakon yhteydessä syntyneiden levottomuuksien oikeuskäsittelyssä hän oli Karkun syyskäräjillä todistamassa maatyöläisten puolesta.


title: Emanuel Aromaa

text: Sisällissodan sytyttyä Aromaa vastusti aseellista kapinaa, mutta alkoi lopulta työskentelemään kansanvaltuuskunnan elintarvikeosastolla Oskari Tokoin pyynnöstä. Hänet valittiin myös Mouhijärven vallankumousoikeuden syyttäjäksi, mutta Aromaa ei ottanut tehtävää vastaan, vaan pysytteli Helsingissä huhtikuun alkuun saakka. Kansanvaltuuskunnan paettua Viipuriin Aromaa jatkoi toimintaansa elintarvikeosastossa asustellen Kolikkoinmäen työläiskaupunginosassa. Viipurin taistelun jälkeen hän onnistui välttämään vangitsemisen ja palasi kansanedustaja Kustaa Ahmalan pojan jääkäriluutnantti Otto Ahmalan luvalla Helsinkiin toukokuun alussa. Aromaa pidätettiin parin päivän kuluttua ja sijoitettiin Helsingin vankileirille, josta hänet heinäkuun alussa siirrettiin Sörnäisten vankilaan.


title: Emanuel Aromaa

text: Prokuraattori P. E. Svinhufvud asetti Aromaan ja muut kapinaan osallistuneet sosialidemokraattien kansanedustajat syytteeseen valtiopetoksesta toukokuun lopussa. Lokakuussa Aromaa sai 12 vuoden kuritushuonerangaistuksen ja lisäsi hänet tuomittiin menettämään kansalaisluottamuksensa 15 vuodeksi. Aromaa kärsi tuomiotaan Joutsenossa Konnunsuon vankisiirtolassa, kunnes hänet armahdettiin toukokuussa 1920. Vapauduttuaan Aromaa asui Karkussa ennen muuttoaan Kiukaisiin, jossa hän työskenteli muun muassa Panelian työväentalon vahtimestarina. Aromaa toimi myös Kiukaisten kunnanvaltuuston puheenjohtajana.


title: Emanuel Aromaa

text: Aromaa palasi eduskuntaan vuoden 1924 vaaleissa, jonka jälkeen hänet valittiin uudelleen vielä vuonna 1927. Vuosien 1925 ja 1931 presidentinvaaleissa Aromaa oli Väinö Tannerin valitsijamiehenä. Hän kuoli kesken kansanedustajakautensa tammikuussa 1933. Aromaan tilalle eduskuntaan nousi Vihtori Fallila.


title: Emanuel Aromaa

text: Emanuel Aromaa on haudattu Kiukaisten uudelle hautausmaalle.


title: Emanuel Aromaa

text: Aromaa avioitui tehdastyöläinen Matilda Rajalan kanssa vuonna 1898. Perheeseen syntyi kuusi lasta.


title: ISO 9000

text: ISO 9000 on kansainvälinen standardisarja organisaatioiden toiminnan johtamista laadunhallinnan ja laadunvarmistuksen kannalta. Organisaatioiden tuotteiden (tavaroiden tai palvelujen) laatua standardeissa ei suoranaisesti tarkastella. ISO 9000 -standardisarja on yksi monista organisaatioiden johtamisen erityisaiheita (disciplines) koskeva standardi. ISO 9000 -standardien käyttö on organisaatioille vapaaehtoista, ja niitä voidaan soveltaa kaiken kokoisissa ja kaiken tyyppisissä organisaatioissa. Standardisarjaa ylläpitää ISOn (International Organization for Standardization) standardisointikomitea ISO TC 176 (Quality management and quality assurance). ISO 9000 -standardeja käytetään nykyisin laaja-alaisesti erityyppisissä organisaatioissa ympäri maailmaa.


title: ISO 9000

text: Standardin ISO 9000 mukaan jonkin kohteen, esimerkiksi tuotteen, laatu (quality) tarkoittaa sitä, missä määrin tuon kohteen ominaisuudet täyttävät kaikkien siihen liittyvien sidosryhmien vaatimukset. Suomenkielen sana vaatimukset antaa helposti suppean käsityksen asiasta, sillä standardikielessä vaatimukset (requirements) tarkoittavat tarpeita ja odotuksia. Laadunhallinnan (quality management, QM) tarkoituksena on, että organisaation johtamistoiminnalla vaikutetaan (effectiveness) laadun syntymiseen tehokkaasti (efficiency). Siten laadunhallinta on koordinoituja toimenpiteitä organisaation suuntaamiseksi ja ohjaamiseksi täyttämään kaikkien sidosryhmien tarpeet ja odotukset. Käytännössä laadunhallinta on laadukasta johtamisen tai johtamisen laatua. Monesti laadunhallinnan sijasta on käytetty virheellisiä ilmaisuja, kuten laadunvalvontaa tai laatujohtamista. Laatua ei voi johtaa suoraan, koska se on abstraktio; sen hallinta tapahtuu organisaation ja sen toiminnan johtamisen kautta, toisin sanoen kaikki laadunhallinnan toimenpiteet ovat ovat integroituneena organisaation johtamistoimintoihin. Laadunhallinta on organisaation sisäinen toimintakäsite. Laadunvarmistus (quality assurance, QA) on toimenpiteitä, joilla suuntaudutaan organisaatiosta ulospäin luottamuksen (confidence) synnyttämiseksi ja vahvistamiseksi organisaation sidosryhmien (asiakkaiden) joukossa, että organisaatio pystyy täyttämään sovitut tuotevaatimukset. Laadunvarmistus on laadunhallinnan osa-alue.


title: ISO 9000

text: ISO 9000 -standardiperheen keskeisimmät standardit ovat:


title: ISO 9000

text: ISO 9000 -sarjaan kuuluu myös suuri määrä muitakin standardeja, jotka on numeroitu joko ISO 9000- tai ISO 10000-sarjaan. Käytännön neuvoja standardin ISO 9001 hyödyntämisestä pk-yrityksissä saa SFS-käsikirjasta 807:2017 “Standardi ISO 9001:2015 pk-yrityksen näkökulmasta”.


title: ISO 9000

text: ISO 9000 -standardeissa puhutaan laadunhallintajärjestelmistä. Se ei kuitenkaan tarkoita, että organisaatiossa pitäisi rakentaa erityinen laadunhallintajärjestelmä, vaan tarkoituksena on, että standardien esittämät laadunhallinnan ja laadunvarmistuksen näkökohdat toteutetaan järjestelmällisesti organisaation liiketoimintajärjestelmässä ja sen johtamisessa. Erityisesti standardia ISO 9001 ei voi ymmärtää minkään johtamisjärjestelmän perustana, vaan nimenomaan yleisten vaatimusnäkökohtien määrittelynä organisaation johtamiselle laadunhallinnan kannalta.


title: ISO 9000

text: Auditointi liittyy läheisesti laadunhallintastandardien käyttöön. Auditoinneilla selvitetään, miten organisaation laadunhallinta tai laadunvarmistus täyttävät tietyt kriteerit. Auditointia voi toteuttaa myös organisaatio itse (sisäinen auditointi) tai organisaation sidosryhmä, erityisesti asiakas tai niin sanottu kolmas osapuoli. Organisaatio voidaan myös sertifioida ISO 9001:n vaatimusten täyttyessä auditoinnissa. Niin sanottu kolmannen osapuolen sertifiointi on ISOn standardisointitoiminnasta erillistä, kaupallista toimintaa.


title: ISO 9000

text: Kansainvälinen standardisointikomitea ISO TC 176 perustettiin 1979 ja se varsinaisesti aloitti toimintansa seuraavana vuonna. Ennen ISO 9000 -standardeja ei ollut olemassa yhtenäisiä kansainvälisiä standardeja organisaatioiden laatutoimintaa varten, vaikka organisaatioissa oli omaksuttu jo kymmenien vuosien aikana hyvinkin vakiintuneita erityisesti ns. laatugurujen, esimerkiksi Juranin, Demingin ja Ishikawan, luomia periaatteita ja käytäntöjä. ISO 9000 -standardien varsinaisina esikuvina olivat NATOn AQAP-standardit (jonka perusteella brittiläiset olivat jo tehneet oman kansallisen BS 5750 -standardin) ja kanadalaiset atomivoimalastandardit CSA Z299.


title: ISO 9000

text: Komiteassa ISO TC 176 on kolme alakomiteaa: SC 1 (Käsitteet ja terminologia), SC 2 (Laadunhallintajärjestelmät) ja SC 3 (Tukiteknologiat).


title: Puu-Nurmes

text: Puu-Nurmes on hyvin säilynyt puutaloalue Nurmeksen kaupungissa Pohjois-Karjalassa. Puu-Nurmes on nykypäivänäkin asuttu, elävä ja hyvinhoidettu asuinalue kaupungin keskustassa. Pääosa rakennuskannasta on peruskorjattu.


title: Puu-Nurmes

text: Puu-Nurmeksen aika alkoi vuoden 1876 jälkeen, Aleksanteri II aikaan, kun Nurmes oli perustettu kauppalaksi. Kauppala rakennettiin kahden järven Nurmesjärven ja Pielisen Vinkerlahden väliselle harjulle, jolla ei ollut aikaisempaa asutusta. Asemakaava oli ns. empirekaava, jonka suunnitteli Julius Basilier. Asemakaavan vahvisti Venäjän tsaari 1897. Palontorjunnan takia kadut sunniteltiin leveiksi, ja katujen varsille istutettiin paljon koivuja. Siksi Nurmes tunnetaan ”koivujen kaupunkina”. Pääosa vanhan kaupungin ydinosan rakennuskannasta on 1880-luvun ja 1930-luvun väliseltä ajalta. Talot ovat hirsirakenteisia ja vuorattu laudoilla ulkopuolelta.


title: Alex Pettyfer

text: Alexander Richard Pettyfer (s. 10. huhtikuuta 1990) on brittiläinen näyttelijä, joka on tullut tunnetuksi roolistaan Alex Riderina Anthony Horowitzin kirjaan perustuvassa elokuvassa "Alex Rider & Stormbreaker".


title: Alex Pettyfer

text: Alex Pettyfer on kotoisin Isosta-Britanniasta, Hertfordshiren Stevenagestä. Hän syntyi näyttelijä Richard Pettyferille ja entiselle mallille, Lea Robinsonille (joka nykyään tunnetaan Lee Irelandinä). Hänen vanhempansa ovat eronneet ja nykyisin hänen äitinsä on naimisissa Michael Irelandin kanssa. Alexilla on myös velipuoli, James Ireland, josta on mahdollisesti tulossa maailmanluokan tenniksenpelaaja.


title: Alex Pettyfer

text: Pettyfer aloitti uransa seitsemän vuoden ikäisenä, jolloin hän toimi lapsimallina tuotemerkeille, kuten "GAP", tavattuaan Ralph Laurenin eräässä lelukaupassa New Yorkissa.


title: Alex Pettyfer

text: Vuonna 2005, kun Pettyfer oli lopettelemassa malliuraansa, hän teki ammatillisen ensiesiintymisensä brittiläisessä televisiotuotannossa Tom Brown's Schooldays, esittäen siinä päähenkilö Tom Brownia. Kesäkuussa 2005 hänet valittiin 500 nuoren pojan joukosta näyttelemään Alex Rideriä, teini-ikäistä MI6-vakoojaa, Anthony Horowitzin kirjaan perustuvassa elokuvassa "Stormbreaker". Pettyfer olisi voinut päästä myös näyttelemään pääroolia elokuvaan Eragon, mutta hän valitsi mieluummin Alex Riderin, koska kyseinen elokuva kuvattaisiin Britanniassa ja sen lähiympäristössä, kun taas "Eragon" olisi kuvattu Tšekissä. Pettyfer pelkää nimittäin lentämistä.


title: Alex Pettyfer

text:
"Stormbreaker"-elokuvan ensi-ilta Isossa-Britanniassa oli 21. heinäkuuta 2006.
Pettyfer ei aio ottaa vastaan Alex Riderin roolia seuraavassa elokuvassa, koska hän on jo liian vanha teinivakoojan rooliin.


title: Alex Pettyfer

text:
Lopetettuaan "Stormbreakerin" kuvaukset Pettyfer ei puhunut elokuvasta kenellekään koulussaan. Hän noudatti kollegansa Ewan McGregorin neuvoa, joka kertoi hänelle, että yksityiselämä ja ammatti on pidettävä erillään.
Elokuvan kuvausten loputtua Pettyfer päätti jättää koulunsa ja keskittyä näyttelijänuraansa, vanhempiensa suostumuksella.


title: Alex Pettyfer

text:
Pettyfer, joka kuvailee itseään urheilijaksi, asuu Windsorissa, Berkshiressä. Hän kävi Shiplake College boarding schoolia. Pettyfer harrastaa mm. hiihtoa ja jääkiekkoa.
Pettyferin lempiväri on oranssi, ja hän ei pidä jalkapallosta. Hän on seurustellut mm. Dianna Agronin ja Emma Robertsin kanssa.


title: Rieszin esityslause

text: Funktionaalianalyysissä on useita Rieszin esityslauseita.


title: Rieszin esityslause

text:
formula_1 on rajoitettu lineaarinen funktionaali Hilbertin avaruudessa "X" jos ja vain jos on olemassa yksikäsitteinen vektori formula_2 jolle formula_3 kaikilla formula_4. Tämä on yhtäpitävää sen kanssa, että formula_5:n konjugaattiavaruudelle formula_6 on voimassa
formula_7


title: Rieszin esityslause

text: Seuraava lause esittää positiivisia lineaarisia funktionaaleja C("X"):ssä, kompaktissa joukossa jatkuvia komleksifunktioita. Borelin joukko viittaa σ-algebraan, jonka virittää avoimet joukot.


title: Rieszin esityslause

text:
Epänegatiivinen additiivinen Borelin mitta μ lokaalisti kompaktissa Hausdorffin avaruudessa "X" on säännöllinen jos ja vain jos
on voimassa kun "E" on avoin tai "E" on Borel ja μ(E) < ∞.


title: Rieszin esityslause

text:
Lause. Olkoon "X" lokaalisti kompakti Hausdorffin avaruus. Kaikille joukossa C("X") määritellyille positiivisille lineaarisille funktionaaleille ψ on olemassa yksikäsitteinen Borel-säännöllinen mitta μ "X":ssä, jolle
kaikilla C("X")-funktioilla "f".


title: Rieszin esityslause

text: Bachman, Narici: Functional analysis


title: Puu-Juuka

text: Puu-Juuka on Juuan kirkonkylän vanha keskusta Pohjois-Karjalassa. Se sijaitsee Juuanjoen ja valtatie 6:n sekä Juankoskentien välisessä kolmiossa. Puu-Juuan miljöö on arvokas kulttuurihistoriallinen kohde ja Suomessa melko harvinainen säilynyt esimerkki entisaikain kirkonkylien rakennusperinteestä. Vanhimmat alueen rakennukset ovat 1800-luvun lopulta ja 1900-luvun alusta. Osa taloista on asuintaloja, osa asuinliiketaloja ja julkisia rakennuksia. Rakennuksista löytyy mielenkiintoisia yksityiskohtia: frontoneita sekä koristeellisia ikkunanpuitteita ja räystäskonsoleja. Puu-Juuassa on 26 yksittäistä arvokasta, suojeltavaa rakennuskohdetta eri vuosikymmeniltä.


title: Puu-Juuka

text: Myllymuseo sijaitsee Juuanjoen varressa, Herralankoskella. Myllytoimintaa Herralankoskella on ollut ainakin 1870-luvulta 1950-luvulle. Museon rakennuksia ovat mylly, myllärin tupa, aitta ja sauna sekä 193 metriä pitkä uittoränni, joka on ollut käytössä 1950-luvulle saakka. Juuka-Seura perusti museon 1970-luvulla.


title: Puu-Juuka

text: Juuan kirkonkylän kohdalla oli asutusta jo 1500-luvulla. 1800-luvun loppupuolella kylä alkoi kasvaa maantien varteen ja sinne tuli kauppaliikkeitä.


title: Puu-Juuka

text: Ensimmäinen Puu-Juuasta tehty kirja, "Puu-Juuan raitilta", ilmestyi vuonna 2005. Tekijä on juukalainen toimittaja Matti Puoskari.Juuan kunta elinkeinotoimi: "Kävelykierros Puu-Juua"ssa.


title: Göbekli Tepe

text: Göbekli Tepe () on kivikautinen löytöpaikka kaakkoisessa Turkissa Eufratin yläjuoksun tuntumassa ja lähellä Syyrian pohjoisrajaa. Paikka sijaitsee 15 kilometriä koilliseen Urfasta Taurusvuorten edustan kukkuloilla. Paikka tunnetaan varhaisista pystykivistä, joissa on eläinten kuvia. Pystykivet on järjestetty ympyrämäisesti temppeliä muistuttavaksi rakennelmaksi. Temppelit saattoivat liittyä vainajakulttiin.


title: Göbekli Tepe

text: Göbekli Tepe liittyy aikaan ennen maanviljelyä tai sen alkuvaiheisiin. Göbekli Tepe sijaitsee hedelmällisen puolikuun pohjoiskärjessä metsän ja aron rajalla. Gasellit vaeltavat seudun halki pari kertaa vuodessa.. Göbekli Tepe rakennettiin 10800-9500 eaa. vallinneen kylmän, kuivan nuoremman dryaskauden jälkeen. Melko läheltä Nevali Corista on löydetty varhaisimmat viljellyn yksijyvävehnän jäänteet vuodelta 9000 eaa., mutta viljelyä saatettiin harjoittaa Lähi-idässä jo 10000 eaa. ellei aiemminkin. Göbekli Tepen historia jakautuu kolmeen kauteen, joista varhaisimmat ovat III ja II. Göbekli Tepe on esikeraaminen neoliittinen keskus, joka liittyy Urfan kulttuuriin. Paikalta on tehty toki myös muutama epipaleoliittinen löytö. Noin 9000 eaa. alkaneella III kaudella rakennettiin pyöreitä megaliittitemppeleitä suurista litteistä T:n muotoista pystykivistä, joihin oli kaiverrettu eläinten kuvia. Ajoitetut temppelit B ja C ajoittuvat aikaan 9000-8500 BP eli 8300-7400 kalenterivuotta eaa. Tänä kautena ei tunnettu maanviljelyä, karjanhoitoa tai saviastioita. Ihmiset elivät metsästyksellä ja keräilyllä. Kausi liitetään Levantin PPNA:han. Noin 8500 eaa. alkaneella II kaudella tehtiin neliskulmaisia taloja ja viljeltiin maata.


title: Göbekli Tepe

text: Göbekli Tepen varhaisin temppeli nousi jo noin 9000 eaa. Temppelin rakentajat olivat kiinteästi asuvia metsästäjä-keräilijöitä. Kiinteä asutus oli ominaista jo PPNA-kaudelle (Esikeraaminen neoliittinen A-kausi PPNA). Göbekli Tepe III sotii sitä käsitystä vastaan, että temppeleitä olisi alettu rakentaa vasta maanviljelyyn siirryttäessä. Keräilykulttuurista huolimatta paikan luokitellaan työkalujen perusteella edustavan esikeraamista neoliittista A-kautta, johon liittyvällä alueella se sijaitsee.


title: Göbekli Tepe

text: Göbekli Tepen PPNA- eli III-kauden talot tai temppelit oli tehty suurista kivistä. Ne ovat pohjakaavaltaan pyöreitä. Itse rakennelmat on tehty työstämättömistä kivistä. Näiden sisäpuolella on kehämäisesti T:n muotoisia pystypilareita. Kalkkikiviset pilarit ovat litteitä ja niiden korkeus on jopa 3 m. Ne luultavasti tukivat kattoa. Kuvat esittivät alueella silloin esiintyneitä eläimiä.


title: Göbekli Tepe

text: Kehärakennelmien halkaisija on 10–20 m ja pilareita enintään 14. Kehien kaksi keskuspilaria ovat erityisen korkeita. Joissain temppeleissä on hieman labyrinttimainen kaksoisseinä. Varsinkin rakennuksessa C näkyy samankeskisiä kehämuureja. Kehämuureja lienee rakennettu ajan mukana eristämään paikka paremmin ympäristöstä. Kehärakennelmien teko on vaatinut jonkinlaista työnjohtoa, mikä viittaa luokkayhteiskuntaan.


title: Göbekli Tepe

text: Varhaisimmat kehärakennelmat tehtiin ehkä jo 9500 eaa.


title: Göbekli Tepe

text: T:n muotoisten kivipilareitten esittämien eläinten kuvat ovat korppikotkia, monentyyppisiä joskus siittiöitä muistuttavia käärmeitä, kettuja, villisikoja, leijonia, saalistajalintuja, ankkoja, mutta joskus myös alkuhärkiä, gaselleja, villiaaseja, sammakoita, skorpioneja, muurahaisia ja muita hyönteisiä ja hämähäkkejäkin. Monia eläimiä muistuttavia kuvia ei kyetä tulkitsemaan koska ne ovat vahvasti tyyliteltyjä. Jotkut kivet on harkitusti pyyhitty pois, ehkä uusien kuvian piirtoa varten. Nämä lienevät olleen pyhien eläinten kuvia, jollaisia muualta löydetyt neoliittiset luolamaalaukset esittävät. Korppikotka ja käärme olivat erittäin yleisiä. Monet muutkin eläinten kuvat esittävät saalistajia.


title: Göbekli Tepe

text: Pilareissa oli myös kasvien kuvia ja abstrakteja hahmoja sekä muutamia ihmisiäkin. Eräs harvoista ihmishahmoista esittää alastonta naista joka tuo mieleen Venus-hahmon, toinen päätöntä ruumista joka on haaskalintujen ympäröimä, ja joissain pilareissa on kaiverrettuja käsien kuvia. Jotkut käsien kuvat saattavat esittää rukoilijapappia. Vastaavia pilareita on löydetty muualta Turkista Nevali Corista ja Nahal Hemarista liittyen niin sanottuun Urfan kulttuuriin.


title: Göbekli Tepe

text: Rakennelmien ja pilarien tarkoitusta tai niiden esittämien kuvion tarkkaa merkitystä ei tunneta, mutta monenlaisia olettamuksia tästä on tehty. Oletukset pohjautuvat mm. myöhempiin uskontoihin. Pilarit saattoivat olla toteemeja. Temppelit viittaavat Andrew Collinsin mukaan poppamies- tai pappiseliittiin, joka ohjaisi uskonnolla alamaisia. Paikan kaivaja Klaus Schmidtin mukaan temppelit olivat paikkoja, joihin ruumiit pantiin korppikotkien kaluttavaksi ennen kuin luut heitettiin hautakammioon. Pilareissa olevat eläimet ovat pelkästään urospuolisia, mikä viittaa kuolemaan, koska uros on elämää synnyttävän naaraan vastakohta. Korppikotka merkitsee muinaisuskossa kuolemaa ja uudestisyntymää, ja käärme syntymää, luomista ja jumalallista viisautta. Tämä viittaa ehkä zarathustralaisuudessa esiintyneen aurinkohautauksen kaltaiseen tapaan, jossa vesi, maa, ilma ja tuli eivät saaneet saastua ruumiista. Toisaalta arkeologit eivät ole löytäneet läheltä varmoja hautauksia. Eräässä pilarissa on kuva korppikotkasta ja alastomasta, päättömästä miehestä jonka penis on koholla. Tämä viittaa uhrikulttiin.. Andrew Collinsin mielestä kulttiin liittyi hallusinogeenien, luultavasti sienten käyttöä. Göbekli Tepen jumalat saattoivat vastata sumerien uskon mukaan maassa asuneita anunnaki-jumalia.


title: Tyvek

text: Tyvek on DuPont-yrityksen luoma synteettinen materiaali, josta valmistetaan muun muassa kertakäyttöisiä työasuja. Tyvek on verkkomaista muovikangasta, joka pitää vettä, mutta on kuitenkin hengittävää. Tyvek-asussa on vetoketju, ja asu on yleensä valkoinen. Tyvek-pukua käytetään yleensä suojaamaan muita vaatteita esimerkiksi likaantumiselta.


title: Age of Consent

text: Age of Consent on Virgin Steele -yhtyeen neljäs albumi vuodelta 1988. Levyllä kuullaan myös Judas Priest -cover "Desert Plains". Age of Consent jäi 80-luvulla vähälle huomiolle, mutta julkaistiin myöhemmin remasteroituna uudelleen. Virgin Steele esittää kappaletta Burning of Rome nykyäänkin keikoilla.


title: Pizza Express

text: Pizza Express on vuonna 1984 perustettu pizzeria-ketju, joka aloitti ensimmäisenä Suomessa pizzojen kotiinkuljetuksen.


title: Pizza Express

text: Ketjulla on Suomessa 24 pizzeriaa mm. Helsingissä, Vantaalla, Espoossa, Nurmijärvellä ja Sipoossa.


title: Raimo Karlsson

text: Raimo ”Sumo” Johan Hilding Karlsson (18. helmikuuta 1948 Helsinki – 27. helmikuuta 2007 Phuket, Thaimaa) oli suomalainen painija, joka voitti urallaan 9 Suomen mestaruutta yli 100-kiloisten sarjassa. Hän kuoli sukellusmatkalla Thaimaan Phuketissa.


title: Raimo Karlsson

text: Karlssonin aktiiviura painijana kesti 1960-luvulta 1980-luvun alkuun ja hän saavutti urallaan lukuisia mitaleita. Urallaan häm edusti Viipurin Voimailijoita.


title: Tino Singh

text: Tino Singh (s. 4. heinäkuuta 1971 Khambhat, Intia) on intialaissyntyinen, sittemmin suomalaistunut elintarvikealan start-up yrityksen perustaja ja toimitusjohtaja. Hän toimi myös useita vuosia kansainvälisen markkinoinnin parissa digimarkkinoinnissa Alankomaissa, tapahtumamarkkinoinnin parissa pohjoismaisesti sekä mainostoimiston toimitusjohtajana. Sitä ennen hän oli toimi juontajana, tanssijana ja muusikkona.


title: Tino Singh

text: Singh toimi televisio-ohjelman "Passi ja hammasharja" juontajana vuosina 1996–1998. 1990-luvulla hän aloitti myös laulajan uran, jota hän hyödynsi muun muassa Passi ja hammasharja -ohjelmassa. Hän on myös aikonaan esiintynyt laulajana eri yhtyeissä, muun muassa Shade of Brown (funk-soul), Liberation orchestra (funk-soul) sekä Tino Singh and the Pimp Daddies (cover) ja toimi myös juontajana, moderoijana ja viihdyttäjänä erilaisissa tapahtumissa. Hän on sittemmin toiminut TwoDads-nimisen yrityksen johdossa.


title: Tino Singh

text: Singh aloitti tanssiuransa 1980-luvulla ensin Helsingin City-käytävässä nuorison breakdance-piireissä ja kävi myös opiskelemassa Helsingin Tanssiopistossa. Sittemin hän siirtyi Aira Samulinin tanssikouluun, josta hänet rekrytoitiin koulun esiintyvään joukkoon Rytmikkäisiin. Marco Bjurströmin StepUp-tanssiryhmässä Singh toimi ammattitanssijana 1990-luvun alkuun saakka. Hän oli mukana Svenska Teaternin "Hype"-musikaalissa 1995, jota esitettiin yli 200 näytöstä, jonka jälkeen hän toimi Kolmoskanavan "Passi ja hammasharja" -viihdeohjelman juontajana (1996–1998). Singh on myös kokeillut näyttelemistä "Tähtitehdas"-saippuasarjassa (1998) Tuukka Valon roolissa.


title: Tino Singh

text: Singh on showtanssin maailmanmestari vuodelta 1993 yhdessä tanssiparinsa Marianne Järvisen kanssa. Hän on julkaissut vuonna 1998 yhdessä silloisen vaimonsa kanssa ruokakirjan "Tino´s Delhi" (Gummerus).


title: Tino Singh

text: Singh työskenteli Sportus.Com verkkokaupassa ja muutti Amsterdamiin vuosituhannen vaihteessa tekemään digimarkkinointia. Hän palasi 2003 Suomeen ja työskenteli muun muassa Seikkailu Oy:ssä tapahtumatuottajana ja PHS/TBWA-mainostoimistoketjussa pohjoismaisen tapahtumamarkkinoinnin parissa. Vuonna 2006 hän esiintyi Spin-musikaalissa Svenska Teaternissa.


title: Tino Singh

text: Kollegoidensa kanssa hän perusti shoppermarkkinointiin keskittyneen Roy mainostoimiston 2009 ja päätyi yrityksen toimitusjohtajaksi.


title: Tino Singh

text: Keväällä 2014 Tino Singh juonsi "Viidakon tähtöset" -televisiosarjan kolmannen tuotantokauden.


title: Tino Singh

text: Singh perusti 2016 yhtiökumppaninsa kanssa yrityksen nimeltä TwoDads, jonka tavoitteena on taistella globaalia lasten lihavuutta vastaan tuottamalla lapsille terveellisiä elintarvikkeita.


title: Tino Singh

text: Singh oli Kokoomuksen ehdokkaana vuoden 1999 eurovaaleissa, muttei tullut valituksi. Vuoden 2011 eduskuntavaaleissa hän oli RKP:n ehdokkaana ja sai 249 ääntä. Kunnallisvaaleissa 2017 Singh oli ehdolla Helsingin Vihreiden listalla ja jäi valitsematta.


title: Tino Singh

text: Singh on kertonut haluavansa taata Felix-pojalleen suvaitsevaisemman ja kansainvälisemmän Suomen. Se on yksi syy, miksi hän asettui RKP:n ehdokkaaksi kevään 2011 eduskuntavaaleissa. Toinen syy, miksi hän halusi asettua ehdolle on se, että hän on kokenut Suomessa käytävän maahanmuuttokeskustelun niin turhauttavana. Singh perusti aluksi "Minun Suomeni on kansainvälinen" -ryhmän Facebookiin, johon liittyi neljässä viikossa 35 000 ihmistä. Siitä hän tajusi, ettei ole ainoa, joka kokee näin suurta turhautumista kielteisen maahanmuuttokeskustelun vuoksi. Singh haluaa sivustakatselun sijaan yrittää muuttaa sitä, millaiseen Suomeen hänen oma poikansa kasvaa, "ei sulkeutuneeseen ilmapiiriin, vaan avoimeen ja kansainväliseen". Hän oli naimisissa toimittaja Katja Pantzarin kanssa, mutta liitto päättyi avioeroon vuonna 2017.


title: Tino Singh

text: Singh on ollut 2010-luvulla järjestämässä useita poliittisia tapahtumia, kuten Norjan joukkosurman jälkeinen Hiljaisuuden rikkomisen päivä, Meillä on Unelma 2015 sekä Peli Poikki 2016. Hän oli mukana Oikeus Elää -tukikonsertissa, joka järjestettiin kielteistä turvapaikkapäätöstä protestoivien turvapaikanhakijoiden tueksi 2017.


title: Tino Singh

text: Tino Singhistä tuli mainostoimisto Detail Agencyn omistaja, kun hän marraskuussa 2010 osti yrityksen koko osakekannan muilta osakkailta johtajana toimiessaan. Samalla Singh aloitti toimiston toimitusjohtajana.


title: Tino Singh

text: Detail Agency on sittemmin Singhin johdolla keskittynyt erityisesti shoppermarkkinointiin. Yritys on myös rekisteröinyt Kaupan Paras Kaveri -jakelutiemarkkinoinnin työkalut. Detail Agency on Singhin luotsauksessa muuttanut nimensä Roy Marketing Networkiksi ja on nyt itsenäisten markkinoinnin ammattilaisten verkosto, johon kuuluu muun muassa brändeihin ja identiteetteihin erikoistunut mainostoimisto Fiander, Right Identity Tampereelta sekä useita eri alojen erikoisosaajia, kuten Fiskarsilla global retail managerina aiemmin työskennellyt Mikaela Tokola.


title: Tino Singh

text: Albumit:


title: Tino Singh

text: Singlet:


title: Platinum range

text: Platinum range eli suomeksi ns. Platinum-sarja on Sony PlayStationin halpapelisarja PAL-alueilla, eli muun muassa Yhdistynyt kuningaskunta, Australia, Uusi-Seelanti ja Eurooppa.


title: Platinum range

text: Platinum-sarjan tunnistaa hopean/harmaan värisestä kaistaleesta pelin kotelossa. Pelin CD-levyn etiketti ei sisällä mitään alkuperäisestä etiketistä, vaan se on korvattu yksinkertaisella kiiltävällä pinnalla, jossa keskellä etikettiä sijaitsee pelin nimi mustien reunojen ympäröimänä.


title: Platinum range

text: Jotta peli pääsi Platinum-sarjaan, sen oli pitänyt myydä maailmanlaajuisesti yli 600 000 kappaletta oltuaan tavallisesti vuoden markkinoilla. Myynnin saavutettua kyseisen lukeman pelistä tuli Platinum-versio ja Sony pudotti sen hinnan noin puoleen alkuperäisestä.


title: Tenjin-minamin metroasema

text: Tenjin-minamin metroasema () on Fukuokan kaupungin Chūōn suuralueella sijaitseva metroasema. Asema on ensimmäinen asema Nanakuma-linjalla Tenjin-minamin aseman päästä lukien. Asema avattiin 3. maaliskuuta 2005.


title: Tenjin-minamin metroasema

text: Tenjin-minamin asema sijaitsee Fukuokan keskustassa ja sen yhteydessä toimii Tenjin chikagai -kauppakatu josta on suorat yhteydet moniin keskustan kauppa- ja liike-elämän keskuksiin. Tenjin-minamin asemalta on myös Chikagai-kauppakadun kautta yhteys Tenjinin asemalle.


title: Tenjin-minamin metroasema

text: Asema on rakennettu kahteen kerrokseen maan alle, joista ylimmässä on lipunmyynti, kauppoja sekä portit ja alemmalla laiturit.


title: Tenjin-minamin metroasema

text: Tenjinin aseman läheisyydessä sijaitsevat muun muassa:


title: Watanabe dōrin metroasema

text: Watanabe dōrin metroasema () on Fukuokan kaupungin Chūōn suuralueella sijaitseva metroasema. Asema on toinen asema Nanakuma-linjalla Tenjin-Minamin aseman päästä lukien. Asema avattiin 3. maaliskuuta 2005.


title: Watanabe dōrin metroasema

text: Watanabe dōrin asema on saanut nimensä yhden Fukuokan päätien mukaan ja sen ympärillä sijaitseeki useita isoja hotelleja. Aseman lähistöllä sijaitsevat muun muassa:


title: Henkilömiina

text: Henkilömiina eli jalkaväkimiina on miina, joka on tarkoitettu pääasiassa vihollisen sotilaita vastaan. Henkilömiinalle on tyypillistä, että räjähdysaineen aiheuttaman räjähdyksen painevaikutuksen lisäksi miina tuottaa runsaasti tappavia sirpaleita, jotka haavoittavat tappavaa vaara-aluetta suuremmalta alueelta. Toisaalta tarkoitus on nimenomaan haavoittaa mahdollisimman monta vihollista. Tästä on seurannaisvaikutuksena myös tarve irrottaa sotilaita taistelutehtävistä kantajiksi, joka väliaikaisesti heikentää vihollista suorien tappioiden lisäksi.


title: Henkilömiina

text: Polkumiinaksi ja latumiinaksi on kutsuttu pienikokoista jalkaväkimiinaa, joita Talvi- ja Jatkosodassa käytettiin polkujen ja latujen ansoittamiseen esimerkiksi kaukopartioissa. 1940-luvun polku- tai latumiina voitiin rakentaa pitkulaisen puurasian sisään.


title: Henkilömiina

text: Ottawan miinakieltosopimus kieltää henkilömiinojen käytön siksi, että ne voivat jäädä raivaamattomina maastoon ja aiheuttaa konfliktin jälkeen vahinkoja ennen kaikkea siviiliväestölle. Suomessa pyritään luopumaan henkilömiinoista vuoteen 2016 mennessä. Suomen käyttämiä henkilömiinoja ovat sakaramiina ja putkimiina.


title: Henkilömiina

text: Ottawan sopimuksen mukaista henkilömiina-käsitettä on aikaisemmin suomen kielessä vastannut käsite "jalkaväkimiina". Maamiinoista edelleen sallittuja ovat ajoneuvo- eli panssarimiinat, joilla on kyky läpäistä jopa yli sadan millimetrin paksuista homogenoitua valssattua panssariterästä.


title: Suomen krematoriot

text: Suomen krematoriot valmistumisvuosineen:


title: Suomen krematoriot

text: Krematorioita on kaavailtu lähivuosien aikana muun muassa Rovaniemelle sekä Porvooseen. Tuhkahautausten lisääntyminen on aiheuttanut tarvetta uusien krematorioiden rakentamiselle ja vanhojen kunnostamiselle. Suomessa vuonna 2011 oli 41 % tuhkahautauksia, mutta esimerkiksi Helsingissä 4/5, kun tuhkaukset ovat muutenkin selvästi yleisempiä kaupungeissa kuin maaseudulla.


title: Yakuinin asema

text: Yakuinin asema () on Fukuokan kaupungin Chūōn suuralueella sijaitseva rautatie- ja metroasema. Asema on kolmas asema Nanakuma-linjalla Tenjin-Minamin aseman päästä lukien sekä toinen asema Nishitetsun Tenjin-Ōmuta-linjalla.


title: Yakuinin asema

text: Metroasema avattiin 3. maaliskuuta 2005, mutta rautatieasema on alun perin valmistunut 1. kesäkuuta 1927. Asemaa ryhdyttiin muuttamaan korotetuksi 25. maaliskuuta 1995 alkaen, jotta se olisi yhteensopiva Hiraon aseman kanssa. Rakennusvaiheen aikana asemalla pysähtyivät vain pikalinjat. Rakennusvaihe loppui maaliskuussa 1996, jolloin aseman siirtyi myös lähiliikenteen käyttöön.


title: Yakuinin asema

text: Yakuinin asema toimii metro- ja rautatieasemana. Rautatieasema on korotettuna ilmassa ja sen alla sijaitsee kauppoja. Metron asema sijaitsee maan alla.


title: Yakuinin asema

text: Aseman lähistöllä sijaitsevat muun muassa:


title: Osasco

text: Osasco on kunta São Paulon osavaltiossa Kaakkois-Brasiliassa. Kunnan asukasluku oli 666 740 vuonna 2010.


title: Amoksisilliini

text: Amoksisilliini (engl. amoxicillin) on beetalaktaamiryhmään kuuluva antibiootti, joka luokitellaan penisilliinin puolisynteettisiin johdannaisiin aminopenisilliineihin. Amoksisilliinin teho perustuu muiden beetalaktaamien tavoin bakteerin soluseinän rakentamisessa tarvittavan peptidoglykaanin synteesin estoon. Amoksisilliinin kemiallinen kaava on CHNOS, moolimassa 365,4 g/mol ja CAS-numero 26787-78-0.


title: Amoksisilliini

text: Amoksisilliinia käytetään penisilliinin tavoin hoitamaan monien grampositiivisten bakteerien aiheuttamia infektioita. Se tehoaa lisäksi penisilliiniä paremmin gramnegatiivisia sauvabakteereita kuten "Haemophilus influenzae":ta vastaan. Amoksisilliini on yleensä tehokas myös "Salmonella"-, "Shigella"-, "E. coli"- ja "Listeria"-bakteereihin. Amoksisilliinia valmistetaan myös yhdistettynä beetalaktamaasientsyymin estäjään klavulaanihappoon, jolloin yhdistelmävalmisteen vaikutuskirjo on laajempi.


title: Amoksisilliini

text: Amoksisilliinilla hoidetaan muun muassa välikorvantulehdusta, poskiontelontulehdusta, keuhkoputkentulehdusta, virtsatieinfektioita ja joitakin sukupuolitauteja.


title: Amoksisilliini

text: Staphylococcus aureus- ja Moraxella catarrhalis -kannoista yli 90 % on resistenttejä, n. kolmannes Shigella-kannoista, 20 % H. Influenzae -kannoista, 25 % virtsan E. coli -kannoista ja suuri osa ulkomaista alkuperää olevista salmonelloista. Luonnostaan resistenttejä ovat Bacteroides fragilis, klebsiellat, indolipositiiviset proteukset, Serratia, Citrobacter ja Pseudomonas.


title: Amoksisilliini

text: Yleisimmät amoksisilliinin aiheuttamat haittavaikutukset ovat ihottuma, ripuli, pahoinvointi ja vatsakivut. Lääkkeellä hoidetuista henkilöistä 1–4 prosenttia saa allergisen reaktion, joka voi ilmetä kutinana, nokkosrokkona tai angioödeemana. Harvinaisia haittavaikutuksia ovat luuydinlama, anafylaktinen reaktio ja maksa- tai munuaisvauriot.


title: Musta torni IV: Velho

text: Musta torni IV: Velho () on Stephen Kingin "Musta torni" -kirjasarjan vuonna 1997 ilmestynyt neljäs osa, joka julkaistiin suomeksi "Velho" -nimellä 1998. Tämän kirjan jälkeen seurasi pisin tauko ennen kuin sarja jatkui vuonna 2003.


title: Musta torni IV: Velho

text: Kirjassa Roland Deschain, Eddie, Susannah, Jake ja Oi ovat onnekkaasti selvinneet Blaine-yksiraiteisen kyydistä, mutta ovat harhautuneet säteen polulta. Roland alkaa kertoa tovereilleen tarinaa nuoruudestaan ja ensirakkaudestaan. Tarina käsittää lähes koko kirjan, lukuun ottamatta kirjan alun tapahtumia Blaine-yksiraiteisella, sekä lopun tapahtumia, jossa kumppanukset onnistuvat pääsemään takaisin säteen polulle.


title: Musta torni IV: Velho

text: Tarinassa nuoret Roland, Cuthbert ja Alain estävät Farsonin joukkojen varustamisen tuhoamalla joukot ja näille tarkoitetun öljyn. Lisäksi Mejisin noidalla Rhealla on hallussaan eräs todella mielenkiintoinen lasipallo. Rolandilla on Mejisissä kiihkeä suhde Susan Delgadoon, jonka on tarkoitus naida Mejisin Pormestari. Rolandin ja Susanin suhde on hankala niin heidän itsensä kuin muidenkin kannalta.


title: São Bernardo do Campo

text: São Bernardo do Campo on kunta São Paulon osavaltiossa Kaakkois-Brasiliassa. Kunnan asukasluku oli 765 463 vuonna 2010.


title: Mauri Jaakkola

text: Mauri Olavi Jaakkola (18. lokakuuta 1926 Kuusankoski – 7. huhtikuuta 1992 Helsinki) oli suomalainen elokuvanäyttelijä ja elokuvajärjestäjä. 1940–50 -lukujen taitteessa hän oli Suomen Filmiteollisuuden kuukausipalkkalaisena, jonka jälkeen siirtyi Fennada-Filmin palvelukseen. Suurin osa Jaakkolan rooleista oli pieniä sivurooleja.


title: Västervikin kunta

text: Västervikin kunta () on Kalmarin läänissä sijaitseva Ruotsin kunta. Maakuntajaossa se kuuluu Smålandiin. Kunnan keskustaajama on Västervik.


title: Västervikin kunta

text: Kunnan maapinta-ala on 1 874,47 neliökilometriä (1.1.2016) ja asukasluku 36 049 henkeä (31.12.2015).


title: Västervikin kunta

text: Västervik on Närpiön ystävyyskaupunki.


title: Västervikin kunta

text: Vuonna 2007 kunnassa oli 200,15 km² peltoa, joten saman ajankohdan maapinta-alaan vertaamalla saadaan peltojen osuudeksi 10,6 prosenttia kunnan maapinta-alasta.


title: Västervikin kunta

text: Vuoden 1862 kunnallislakien astuessa voimaan 1.1.1863 nykyisen Västervikin kunnan alueella sijaitsi Västervikin kaupunki, 13 maalaiskuntaa ja Gamlebyn epäitsenäinen kauppala (ruots. "municipalköping"). Vuonna 1918 perustettiin Gamlebyn taajaväkinen yhdyskunta, joka ei ollut rajoiltaan sama kuin epäitsenäinen kauppala. Vuonna 1931 perustettiin Överumin maalaiskunta erottamalla se Gamlebyn, Dalhemin, Loftan, Västra Edin ja Uknan maalaiskunnista.


title: Västervikin kunta

text:
Vuoden 1952 kuntauudistuksessa alueelle muodostettiin yhdeksän "suurkuntaa":
Västervikin kaupunkiin tämä uudistus ei vaikuttanut. Gamlebyn epäitsenäinen kauppala ja taajaväkinen yhdyskunta lakkautettiin vuonna 1956. Vuonna 1967 Gladhammarin maalaiskunta liitettiin Västervikin kaupunkiin. Vuoden 1971 kuntauudistuksessa muodostettiin nykyinen Västervikin kunta yhdistämällä Västervikin kaupunki, Gamlebyn, Hallingebergin, Hjortedin, Loftahammarin ja Överumin maalaiskunnat sekä Blackstadin seurakunta Locknevin maalaiskunnasta, Uknan seurakunta Uknadalenin maalaiskunnasta ja Västra Edin seurakunta Tjust-Edin maalaiskunnasta.


title: Västervikin kunta

text: Nykyinen vaakuna on entisen Västervikin kaupungin vaakuna. Myös eräillä maalaiskunnilla oli oma vaakuna.


title: Västervikin kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 390 Suomessa syntynyttä, mikä vastasi 1,1 prosenttia kunnan väestöstä.


title: Västervikin kunta

text: Vielä vanhempien vuoden 1984 lopun tietojen mukaan 3,6 prosenttia kunnan asukkaista oli ulkomailla syntyneitä. Tuolloin kunnassa asui 520 Suomessa syntynyttä, mikä vastasi 1,3 prosenttia kunnan väestöstä.


title: Västervikin kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 174 016 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 64 000 kruunua.


title: Västervikin kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Västervikin kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Västervikin kunta

text: Kunnassa on 10 taajamaa, joiden osuus kunnan väestöstä vuoden 2010 lopussa oli 80,5 prosenttia. Taajamien ulkopuolella asui tuolloin 7 078 asukasta. Seuraavassa on lueteltu kunnan alueella sijaitsevat taajamat väkilukuineen:


title: Västervikin kunta

text: Kunnan keskustaajama on lihavoitu.


title: Västervikin kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Västervikin kunta

text: Luettelossa mainituista taajamista Jenny on sittemmin kasvanut yhteen Västervikin taajaman kanssa.


title: Västervikin kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Västervikin kunta

text:
Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Kunnallisvaaleissa Västervikin kunta on jaettu seuraaviin vaalipiireihin:
Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Västervikin kunnanvaltuustossa vuodesta 1973 lähtien.


title: Västervikin kunta

text: Vuodesta 2016 alkaen kunta on jaettu seuraaviin piireihin:


title: Västervikin kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Västervikin kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Un giorno di regno

text: Un giorno di regno, ossia il finto Stanislao () on italialaisen oopperasäveltäjä Giuseppe Verdin kaksinäytöksinen ooppera, jonka italiankielisen libreton kirjoitti Felice Romani. Libretto perustuu ranskalaisen Alexandre Vincent Pineu-Duvalin näytelmään ”Les Faux Dtanislas”. Ooppera sai ensi-iltansa Milanon Teatro alla Scalassa 5. syyskuuta 1840.


title: Un giorno di regno

text: "Un giorno di regno" on Verdin ensimmäinen yritys koomiseksi oopperaksi. Teos oli kuitenkin lähes täydellinen epäonnistuminen, ja siihen liittyi myös säveltäjän henkilökohtaisia ongelmia, sillä hänen puolisonsa Margherita Barezzi kuoli sävellystyön aikana. Verdi ei palannut koomisten oopperoiden säveltämiseen ennen kuin vasta uransa lopulla oopperassa "Falstaff".Ooppera kertoo maanpaossa elävän Puolan kuninkaan Stanisław Leszczyńskin (Stanislaus I 1677–1766) kohtalosta. Kun hänet oli karkotettu Puolasta ja hän oli menettänyt kruununsa Saksin Fredrik Augustille, hän palasi Puolaan ranskalaisten tukemana. Stanislaus kuitenkin menetti kruununsa uudestaan kolmen vuoden kuluttua hävittyään Saksin joukoille. Hän pakeni Ranskaan.


title: Jaguar XJ220

text: Jaguar XJ220 on Jaguarin vuosien 1992–1994 välillä valmistama superauto. Se esiteltiin ensimmäisen kerran vuonna 1988 Birmingham Auto Show’ssa. Nimi XJ220 johtuu siitä että sen piti päästä 220 mailin huippunopeuteen. Tätä ei kuitenkaan ihan saavutettu, sillä tuotantomalli pääsi 350 kilometrin eli 217 mailin tuntinopeuteen. Auto suunniteltiin kilpailemaan Ferrari F40:ä ja Porsche 959:ä vastaan. Auton suunnitteli Keith Helfet. Valmistusaikanaan se oli nopein sarjavalmisteinen auto.


title: Jaguar XJ220

text: Autoa valmistettiin 281 kappaletta. Siitä valmistettiin myös erikoismallit XJ220 Pininfarina Brunein sulttaania varten ja XJ220 S TWR autokilpailuja varten.


title: Jaguar XJ220

text: Sarjatuotantomallin rakennetta muutettiin huomattavasti prototyyppiin verrattuna, suurimpina eroina V12-moottori vaihdettiin tuplaturbolla varustetuksi V6-moottoriksi ja neliveto takavedoksi.


title: Jaguar XJ220

text: Autoon tehdyt muutokset ja sen huomattavasti noussut hinta aiheuttivat ennakkotilauksen tehneiden keskuudessa niin paljon tyytymättömyyttä, että Jaguar antoi tilaajille mahdollisuuden perua tilauksensa.


title: Jaguar XJ220

text: XJ220 on yksi legendaarisimmista superautoista ja se esiintyy monissa videopeleissä, mm. Gran Turismo-sarjan peleissä.


title: Jaguar XJ220

text: Moottorina on Tom Walkingshaw Racingin kehittämä 3,5-litrainen kahdella turboahtimella varustettu V6-moottori, joka perustuu Rover Metro 6R4 -ralliauton moottoriin.


title: Liikevoitto

text: Liikevoitto eli liiketulos tarkoittaa kirjanpidossa tuloslaskelman erää, joka lasketaan vähentämällä liikevaihdosta ja liiketoiminnan muista tuotoista liiketoiminnan kulut ja poistot. Liikevoitto on liiketoiminnan tulos ennen korkoja, veroja, tilinpäätössiirtoja ja voitonjakoa. Jos liikevoitto on negatiivinen, kyseessä on liiketappio.


title: Liikevoitto

text: Liikevoitto tai -tappio kertoo sen rahamäärän, joka liiketoiminnasta jäi jäljelle, kun siitä vähennetään liiketoiminnan aiheuttamat kulut. Liikevoitto on riippumaton yrityksen pääomarakenteesta. Liikevoittoa laskettaessa ei oteta huomioon lainanantajien, verottajan ja omistajien vaatimuksia. Koska liikevoitosta ei nettotulokseen verrattuna ole vähennetty veroja ja korkokustannuksia, mahdollistaa se eri veroalueilla ja erilaisilla pääomarakenteilla varustettujen yritysten kannattavuuden vertailun.


title: Liikevoitto

text: Jos yritys tekee liiketappiota, yritys ansaitsee liian vähän kattaakseen liiketoimintansa kulut. Tällöin yritys ei pysty tuottamaan korvauksia lainanantajille, verottajalle eikä omistajille.


title: Liikevoitto

text: Toisaalta nk. kertaerät ovat liiketoimintaan kuulumattomia kuluja ja menoja; myyntivoitot, työpaikkojen vähennyksistä aiheutuvat kulut, yrityksen maksamat sakot, omaisuuden arvoon tehtävät muutokset jne.. Mikäli kertaeriä ei huomioida, käsitys yrityksen liiketoiminnan kehityksestä pelkän liikevoiton muutoksen perusteella ei kuitenkaan anna todellista kuvaa yrityksen tuloksesta. Siten todellisempi käsitys liikevoittoa arvioitaessa on verrata liikevoiton kehitystä ilman satunnaisia tuotto- ja kulueriä.


title: Liikevoitto

text: Liikevoittoprosentti eli liiketulosprosentti on liiketoiminnan tulos suhteessa liiketoiminnan tuottoihin:


title: Liikevoitto

text: Liiketoiminnan tuotot tarkoittaa liikevaihtoa ja liiketoiminnan muita säännöllisiä tuottoja.


title: Liikevoitto

text: Tämä tunnusluku kuvaa yrityksen liiketoiminnan menestystä ottaen kohtuullisesti huomioon toimialojen väliset erot.


title: Liikevoitto

text:
Liikevoittoprosentin ohjeellisia arvoja ovat:
Ohjearvoihin kannattaa suhtautua varauksella. Tavoite riippuu toimialan ja liiketoiminnan luonteesta ja ansaintalogiikasta: tarvittavan pääoman määrästä, pääoman kiertonopeudesta ja siitä, kuinka paljon liiketoimintaan liittyy jalostusarvon luontia.


title: Nettotulos

text: Nettotulos on yrityksen toiminnan tulos verojen vähentämisen jälkeen.


title: Nettotulos

text: Nettotuloksella ymmärretään tavallisesti yrityksen varsinaisen, säännöllisen toiminnan tulosta ennen tilinpäätössiirtoja tai liiketoimintaan kuulumattomia kertaluontoisia eriä (satunnaiseriä).


title: Nettotulos

text: Nettotulos lasketaan vähentämällä liikevaihdosta muuttuvat kulut, kiinteät kulut, poistot, arvonalennukset, korkokustannukset ja verot.


title: Nettotulos

text: Näin laskettu nettotulos ei välttämättä ole sama kuin "kokonaistulos" tai kirjanpidon tilikauden tulos eli tuloslaskelman viimeinen rivi.


title: Nettotulos

text: Toisinaan nettotulos voidaan ymmärtää samaksi kuin tilikauden tulos.


title: Nettotulos

text: Yritysanalyysissä nettotulos lasketaan ennen kertaluontoisia eriä, jos analyysin tekijä uskoo erien todella olevan vain kertaluontoisia. Erät voi myös sisällyttää nettotulokseen. Näin toimitaan esimerkiksi silloin, jos analyysin tekijä uskoo kertaluontoisena ilmoitetun tappion todellisuudessa toistuvan, jolloin hän ottaa asian huomioon vähentämällä tappion nettotuloksesta ja saa näin realistisempana pitämänsä käsityksen yhtiön tuloskunnosta.


title: Nettotulos

text:
Nettotulosprosentti tarkoittaa nettotulosta liiketoiminnan tuottoihin:
Liiketoiminnan tuotot tarkoittaa liikevaihtoa ja liiketoiminnan muita säännöllisiä tuottoja.


title: Nettotulos

text: Nettotulosprosentille ei aseteta yleisiä ohjearvoja. Prosentti on yrityskohtainen. Se riippuu yrityksen kilpailustrategiasta, omaisuuden rakenteesta, pääomarakenteesta ja toimialasta. Jos yrityksellä on paljon velkaa, nettotulos voi jäädä pieneksi eikä osingonmaksuvaraa jää. Jos taas yrityksellä on vähän velkaa ja suuri oma pääoma, nettotulos jää suuremmaksi, mikä onkin tarpeen, koska omistajilla on silloin suuret voitonjakotavoitteet suurelle sijoitukselleen.


title: Peikko (Arda)

text: Peikot () ovat J. R. R. Tolkienin romaaneissa esiintyviä isokokoisia olentoja, jotka ovat hyvin vahvoja, mutta vähä-älyisiä.


title: Peikko (Arda)

text: Skandinaavinen mytologia kuvasi peikot maagisiksi olennoiksi, joilla oli erikoistaitoja. Tolkienin peikot puolestaan olivat pahoja ja tarpeeksi älykkäitä osatakseen puhua. Skandinaavisen mytologian peikkojen tavoin myös Tolkienin peikot muuttuvat kiveksi, jos auringonvalo osuu niihin.


title: Peikko (Arda)

text: Ensimmäiset peikot olivat alkuperäisen Mustan Ruhtinaan, Melkorin, luomuksia Ensimmäiseltä Ajalta. Kukaan ei tiedä miten Melkor loi ne, vaikka "Tarussa sormusten herrasta" entti Puuparta kuvaili niitä "enttien irvikuviksi", kuten örkkejä pidettiin haltioiden irvikuvina. Vaikka ei tiedetä olivatko ne tärveltyjä enttejä vai eivät, ne oli tehty rappeuttamalla jostain toisesta lajista, sillä Melkor ja Sauron eivät osanneet luoda elämää, vain turmella jo olemassaolevia olentoja.


title: Peikko (Arda)

text: Kirjassa "Hobitti eli sinne ja takaisin" esiintyi kolme kivipeikkoa: Tom, Bertti ja Viljami. Kirjassa hobitti Bilbo Reppuli ja Thorin Tammikilven johtama 13 kääpiön joukko joutuu niiden vangiksi, kunnes velho Gandalf Harmaa matki niiden ääniä ja sai ne tappelemaan keskenään, kunnes aurinko nousi kivettäen peikot.


title: Peikko (Arda)

text: "Tarussa sormusten herrasta" Sormuksen Saattuen joutuessa Moriassa taisteluun örkkejä vastaan, he kohtaavat myös niitä avustavan luolapeikon. Peikkoja osallistui myös Pelennorin kenttien taisteluun. Sauronin tuhouduttua suuri osa peikoista joko pakeni tai tuhoutui.


title: Jack Witikka

text: Jack Evert Witikka (vuoteen 1942 Jakobsson; 20. joulukuuta 1916 Helsinki – 28. tammikuuta 2002 Espoo) oli suomalainen teatterinjohtaja, teatteri- ja elokuvaohjaaja.


title: Jack Witikka

text: Witikan isä oli keihäänheiton epävirallinen maailmanennätysmies ja olympiaedustaja, varatuomari ja vakuutusjohtaja Evert Jakobsson.


title: Jack Witikka

text: Witikka opiskeli teatterialaa muun muassa Englannissa ja Yhdysvalloissa. Hän aloitti uransa mainospäällikkönä Paramount Films Oy:ssä ja toimitusjohtajana Parvisfilmissä (1946–48). Vuonna 1949 Witikka aloitti ohjaajana Suomalaisessa Oopperassa, josta hän siirtyi 1953 Kansallisteatteriin. Siellä Witikka toimi ohjaajan, talouspäällikön, (1953–57) apulaisjohtajan (1957–69) ja johtajan (1969–80) tehtävissä. Toimittuaan pari vuotta freelance-ohjaajana hän siirtyi Helsingin ruotsalaisen teatterin johtajaksi vuonna 1982. Tästä tehtävästä hän luopui vuonna 1987.


title: Jack Witikka

text: Witikka alkoi tehdä lyhytelokuvia 1940-luvun lopulla. Hänen ensimmäinen kokoillan elokuvaohjauksensa oli "Aila – Pohjolan tytär" (1951). Taustalla tuottajana ja Witikan tukijana vaikutti Michael Powell. Elokuvaa suunniteltiin kansainväliseen levitykseen, mutta sen suosio ei ollut Suomessakaan suuri. Erik Blomberg palkittiin filmistä kuvaus-Jussilla.


title: Jack Witikka

text: Vuonna 1954 valmistui Witikan fantasiaelokuva "Pessi ja Illusia", joka pohjautui Ahti Sonnisen Yrjö Kokon tekstien pohjalta säveltämään satubalettiin. Ennen sitä oli ensi-iltaan tullut säveltäjä Gabriel Linsénin elämäkertaelokuva "Mä oksalla ylimmällä", jonka kautta alkoi Witikan yhteistyö kirjailija Walentin Chorellin kanssa. Se jatkui ekspressionistisella aikuisten satuelokuvalla "Nukkekauppias ja kaunis Lilith" (1955). Se on tarina nimettömästä valtiosta, jossa leikkiminen on kielletty. Absurdi komedia "Äidittömät" (1958), jonka Witikka oli sovittanut teatteriin, oli Chorellin ja Witikan kolmas yhteinen projekti. Se on täynnä seksuaalisymboliikkaa, erikoisia hahmoja ja tilanteita. Maikki Länsiön tahallisen ylinäytelty roolihahmo sai kiitosta. "Äidittömät" on harvinainen esimerkki lähes surrealistisesta suomalaisesta elokuvasta.


title: Jack Witikka

text: Kahden viimeisen Chorell-elokuvan välissä Witikka ohjasi Frans Emil Sillanpään klassikkoromaanista "Nuorena nukkunut" toisen elokuvasovituksen nimellä "Silja – nuorena nukkunut" (1956). Ensimmäisen oli ohjannut Teuvo Tulio vuonna 1937, mutta sen kaikki kopiot tuhoutuivat Adams-filmin tulipalossa 1959. Sillanpää-filmatisoinnin käsikirjoittajana toimi muun muassa Edvin Laineen "Tuntemattomaan sotilaaseen" käsikirjoituksen tehnyt Juha Nevalainen. Nevalainen ja Witikka jatkoivat yhteistyötä elokuvassa "Mies tältä tähdeltä" (1958). Se oli realistinen alkoholistikuvaus, jollaista suomalaisessa elokuvassa ei ollut nähty. Näyttelijöitä ei maskeerattu lainkaan.


title: Jack Witikka

text: Seuraavat vuodet Witikan elokuvaura jatkui lähinnä kepeiden komedioiden, kuten "Virtaset ja Lahtiset" (1959) sekä "Iloinen Linnanmäki" (1960) parissa. Ne olivat Witikan ainoat värielokuvat, mutta kriitikot eivät arvostaneet niitä.


title: Jack Witikka

text: Witikan viimeiseksi elokuvaksi jäi "Pikku Pietarin piha" (1961), joka oli sovitus Simo Puupposen eli Aapelin samannimisestä romaanista. Lämminhenkistä kuvausta helsinkiläisen puutalokorttelin asukkaista on pidetty Witikan parhaana.


title: Jack Witikka

text: Witikka oli vuonna 1957 perustetun Suomen elokuva-arkisto ry:n ensimmäinen puheenjohtaja vuosina 1957–67.


title: Jack Witikka

text: Vuosina 1945–1959 Witikka oli naimisissa oopperalaulaja Oiva Soinin tyttären Lilli Soinin kanssa. Vuodesta 1961 Witikan puoliso oli näyttelijä Tea Ista.


title: Jack Witikka

text: Jack Witikka on haudattu Hietaniemen hautausmaan Taiteilijainmäelle.


title: Pienimmän neliösumman menetelmä

text: Pienimmän neliösumman menetelmä (PNS-menetelmä, engl. ordinary least squares, OLS) on matemaattisen optimoinnin menetelmä, jolla pyritään löytämään aineistolle paras sovite. Pienimmän neliösumman menetelmässä regressiokertoimien estimaattorit määrätään minimoimalla jäännös- eli virhetermien neliösumma. Saaduilla estimaateilla voidaan siten muodostaa estimoitu regressiosuora, eli malli kuvaamaan selitettävän muuttujan vaihtelua. Visuaalisesti tarkasteltuna PNS-menetelmällä saadaan laskettua havaintopisteiden pystysuuntainen etäisyys regressiosuorasta. Mitä pienempi etäisyys PNS-menetelmällä saadaan, sitä paremmin regressiosuora mallintaa havaintopisteiden käytöstä ja sitä parempi selittävyysaste mallilla on.


title: Pienimmän neliösumman menetelmä

text: PNS-menetelmä on käytettävyytensä takia suosittu menetelmä, jonka sovelluskohteita ovat muun muassa ekonometria, aikasarja-analyysi, sähkötekniikka sekä monet muut empiirisen tutkimuksen alat.


title: Pienimmän neliösumman menetelmä

text: Lineaarisen mallin tapauksessa pienimmän neliösumman menetelmä tuottaa tehokkaimman harhattoman estimaattorin, jos Gauss—Markov-oletukset ovat voimassa.


title: Pienimmän neliösumman menetelmä

text:
Olkoon
Nimitystä yleinen lineaarinen malli käytetään, sillä sen erikoistapauksina saadaan monia erilaisia tilastollisia malleja. PNS-menetelmää voidaan käyttää sellaisenaan yleiseen lineaariseen malliin, joka toteuttaa standardioletukset.


title: Pienimmän neliösumman menetelmä

text:
Yleistä lineaarista mallia koskee tyypillisesti kuusi oletusta, joita kutsutaan standardioletuksiksi. Näiden oletusten ehtojen täyttyessä malliin voidaan soveltaa tilastollisen analyysin tavanomaisia estimointi- ja testausmenetelmiä mukaan lukien pienimmän neliösumman menetelmää.
Selittävät muuttujat saattavat saada satunnaisia, ei-kiinteitä arvoja. Näin käy esimerkiksi stokastisissa prosesseissa. Jos selittäjistä muodostuva matriisi X on satunnainen, PNS-menetelmä saattaa tuottaa harhaisia tai epätarkentuvia estimaattoreita regressiokertoimille. Tällöin voidaan testata, mikäli kiinteille selittäjille esitetty teoria toteutuu ehdollisesti.


title: Pienimmän neliösumman menetelmä

text: Lineaarisen mallin regressiokertoimien β PNS-estimaattori on


title: Pienimmän neliösumman menetelmä

text: Jos matriisi on satunnainen, mutta standardioletuksen iii. mukaan virhetermin ε odotusarvo on nolla, estimaattorin ehdolliselle odotusarvolle pätee


title: Pienimmän neliösumman menetelmä

text:
Vastaava ehdollinen korjaus muihin (iii-vi) yleisen lineaarisen mallin standardioletuksiin mahdollistaa oletusten yleistämisen myös satunnaisille selittäjille. Siitä huolimatta modifioidut ehdot ovat rajoittavia ja mahdollisesti epäpäteviä eri aineistoille, esimerkiksi aikasarjoille. Mikäli näin on, tällaisissa tilanteissa ei pidä käyttää PNS-menetelmää parametrien estimointiin, vaan hyödyntää "dynaamisia regressiomalleja". Dynaamisilla regressiomalleilla on mahdollista huomioida paitsi havaitun prosessin (tyypillisesti jonkin aikasarjan) oma historia, myös muiden tunnettujen prosessin käyttäytymismallit ja näiden keskinäiset riippuvuudet.
formula_11


title: Pienimmän neliösumman menetelmä

text: Neliösumman formula_12 minimointi tapahtuu osittaisderivoimalla regressiokertoimien suhteen ja merkitsemällä derivaatat nolliksi. Tämän tuloksena saadaan lineaarinen yhtälöryhmä regressiokertoimien suhteen. Yhtälöryhmässä on k+1 yhtälöä (k+1, sillä mukana on myös vakiokerroin formula_13), ja yhtälöryhmällä on yksikäsitteinen ratkaisu mikäli ylempänä esitetty standardioletus ii. pätee.


title: Pienimmän neliösumman menetelmä

text: Yhtälöryhmän ratkaisuna saadaan regressiokertoimien formula_14 PNS-estimaattorit. Estimaattorit voidaan merkitä vastaavilla latinalaisilla kirjaimilla formula_15, siten että formula_16 on regressiokertoimen formula_17 PNS-estimaattori ja niin edelleen.


title: Pienimmän neliösumman menetelmä

text: Olkoon formula_9 standardioletuksen ii. formula_19 täyttävä yleinen lineaarinen malli.


title: Gunnebo

text: Gunnebo on taajama Västervikin kunnassa Etelä-Ruotsissa. Se sijaitsee noin 12 kilometriä lounaaseen Västervikin kaupungista Verkebäcksvikenin merenlahden pohjukassa. Gunnebon asukasluku oli 938 vuonna 2010.


title: Puuttuvan muuttujan harha

text: Puuttuvan muuttujan harha () on tilastotieteessä tilastoillisen mallin harha, joka aiheutuu olennaisten selittävien muuttujien puuttumisesta mallista. Tällöin estimoitu malli poikkeaa todellisesta mallista, ja lineaarisen mallin tapauksessa estimaattori on sekä harhainen että tarkentumaton.


title: Puuttuvan muuttujan harha

text: Jos seuraavat ehdot täyttyvät, kärsii lineaarinen regressio puuttuvan muuttujan harhasta:


title: Puuttuvan muuttujan harha

text: Wooldridgen (2002) mukaan puuttuvan muuttujan harhaa voidaan käsitellä seuraavilla tavoilla:


title: Puuttuvan muuttujan harha

text: Oletetaan, että todellinen malli on muotoa:


Puuttuvan muuttujan harha


title: Puuttuvan muuttujan harha

text: ja että muuttujaa formula_4 ei havaita tai muusta syystä oteta malliin. Jos kiinnostuksen kohteena on muuttujan formula_1 vaikutus muuttujaan formula_6, saatetaan estimoida malli


title: Puuttuvan muuttujan harha

text: Tällöin estimaattori on muotoa


title: Puuttuvan muuttujan harha

text: jossa jälkimmäinen termi on harhan suuruus. Harha poikkeaa nollasta, jos formula_1 ja formula_4 ovat korreloituneita. Harhan suunta riippuu korrelaatiosta sekä muuttujan formula_4 vaikutuksen suunnasta muuttujaan formula_6.


title: Kalle Österlund

text: Kalle Österlund (s. 21. lokakuuta 1921 Turku – 23. helmikuuta 2007 Helsinki) oli suomalainen lastenlääkäri. Hän oli julkisuudessa television alkuaikojen ohjelmassa "Kotilääkäri".


title: Kalle Österlund

text: Österlund oli lääketieteen ja kirurgian tohtori sekä lastentautien ja vastasyntyneiden erikoislääkäri. Hän toimi lastenlääkärinä Helsingin yleisessä sairaalassa 1955–1958 sekä vuodesta 1963 Helsingin yliopistollisen keskussairaalan Naistenklinikalla. Österlund kuoli 85-vuotiaana. Österlundin hauta on Hietaniemen hautausmaan uurnalehdossa.


title: Kalle Österlund

text: Österlund sai professorin arvon 1988. Vuonna 1981 hänelle myönnettiin Valtion tiedonjulkistamispalkinto toiminnasta lääketieteen popularisoijana, ja vuonna 1984 hän sai Duodecim-seuran ensimmäisen Tiedottajapalkinnon.


title: Kalle Österlund

text: Österlundin puoliso oli Liisa Österlund.


title: Umbar

text: Umbar on fiktiivinen paikka J. R. R. Tolkienin luomassa Keski-Maassa. Se on suuri satama Gondorin eteläpuolella.


title: Umbar

text: Umbar oli tunnettu laivastostaan ja Umbarin asukkaita kutsuttiin yleisesti Umbarin merirosvoiksi.


title: Umbar

text: Vuonna 2758 Kolmatta aikaa Umbar liittyi massiiviseen yhteishyökkäykseen Haradin joukkojen rinnalle Gondoria ja Rohania vastaan.


title: Umbar

text: Umbarin laivasto tuhoutui suurelta osin 29 vuotta myöhemmin kun Aragorn (esiintyi silloin peitenimellä "Thorongil") Gondorin käskynhaltijan Ecthelion II:n komennossa johti joukkonsa etelään ja poltti Umbarin tappaen samalla sataman kapteenin.


title: Umbar

text: Sormuksen sodan aikaan Umbar ei ollut vielä täysin toipunut tästä tappiosta, mutta kykeni silti lähettämään "viisikymmentä suurta alusta ja lukemattomia pienempiä aluksia" Gondorin rannikon kimppuun ja vetämään puoleensa merkittävät joukot Minas Tirithstä. Umbar hävisi jälleen Aragornille sekä Kuolleiden Armeijalle. Barad-dûrin kaatumisen myötä heikentynyt ja voitettu Umbar lopulta menetti itsenäisyytensä ja alistui kuningas Elessarin kruunun alle.


title: Hohe Tauern

text: Hohe Tauern on Keski- ja Länsi-Itävallassa sijaitseva vuorijono. Se on osa Alppeja. Monet Hohe Tauernin huipuista ovat Itävallan korkeimpia, etenkin Tirolin maakunnassa, jossa sijaitsee myös Itävallan korkein vuori, Großglockner (3 798 m). Hohe Tauernin alueella sijaitsee myös Itävallan ja koko Itä-Alppien pisin jäätikkö, Pasterze.


title: Hohe Tauern

text: Vuoristossa on 1981 perustettu kansallispuisto. Alueella on jäätiköitä ja järviä, sekä jokia, joita hyödynnetään tehokkaasti vesivoimassa.